qundao/data-zh-poetry huggingface dataset:
读太白诗
作者：黄人
朝代：清
体裁：古风

浇公一斗酒，读公诗百篇。一句诗吟浮一白，酒星引我登诗天。后身张子房，前生鲁仲连。文康元气老不死，游戏人世三千年。荆州阶前国士笑，沉香亭畔佳人怜。放下绿玉杖，摇碎珊瑚鞭。忽然敬亭山下云一片，忽然鬼门关外路八千。朝吟暮醉无一事，一谪再谪仙乎仙。乾坤落落酒徒少，起邀明月来天边。天边无俗客，地下多酒泉。至今采石矶头一抔土，只当长安市上人家眠。长星如斗杯中堕，惊起眼中狂客我。自公去后诗绝声，鉥肾割肝无一可。黄鹤楼，仙不留。牛渚矶，水不流。且着宫锦袍，再脱千金裘。吴姬唤客百不忧，人间何处无酒楼，何为桃花潭水董糟邱。诗亦不复作，酒亦不得酬。手折青莲花，长啸天地秋。青枫关塞魂未去，屈灵贾鬼啼啾啾。何当招取希有鸟，随公江上骑鲸游。
贺新凉
作者：黄人
朝代：清
体裁：词

一例伤迟暮。记连宵、鸡声灯火，振衣同舞。绿绣芙蓉蠹青竹，种种无聊心绪。问旧日豪情几许？骏马美人成一哭，莽乾坤无我飞扬路。肯学写，新眉妩。平生忧患文章误。尽聪明休教薰染，拈花吟絮。天意未容兼福慧，多少温柔云雨。只让与痴儿盘据。君早成名渠早嫁，怎相逢仍作伤心语。诉不尽、飘零苦。
贺新凉·《凤洞山》传奇题词，和噙椒韵
作者：黄人
朝代：清
体裁：词

红冷桃花血，拨檀槽、重歌轶事，是何雄杰？凤泊鸾飘侯门女，甘学枯禅面壁。还惨过、孤臣辞国。烽火烧残鸳鸯牒，剩千山杜宇三更泣。巾帼操，愧麾节。莫邪独跃龙文铁，尽输他、倡随师弟，鱼肠同穴。宗社已墟家安在，儿女情缘悟彻。算共转、光音初劫。剩水残山重黄梁，问他年谁拾降王骨？叹天道，总难说。
贺新凉·偕延陵君游虎丘后山
作者：黄人
朝代：清
体裁：词

剑气寒秋水。隔山塘、红尘紫雾，便生幽思。丛冢累累烟草外，多少倾城名士。更多少、断碑无字。乱石点头如笑客，笑兴亡、为甚干卿事。松气冷，沁心腑。三年偕隐吹箫市。忆当时、绣襦甲账，瑶台霞起。犊鼻牛衣今落寞，误尽踏青修禊。只同看瑶峰如髻。回首东南苍莽处，阖闾城，长浸莺花里。云水约，问西子。
贺新凉·其一
作者：黄人
朝代：清
体裁：词

春事麋台暮，隔澄江苧萝山色，向人犹舞。银汉红墙无界限，生小吴侬情绪。怪酝酿娇愁如许。雀角惊回金屋梦，赌鞭丝何处香车路。怕再理，旧眉妩。赢箫已悔随鸦误，凭多情、忍教看做，露花风絮。一口红霞灯影暖，换了篷窗听雨。算难讳相思凭据。帘外风多寒意紧，劝红鹦检点雕笼语。谁会我，此心苦。
贺新凉·其三
作者：黄人
朝代：清
体裁：词

雁散吴天暮，太匆匆杨公塘上，樯乌飞舞。布被宵长眠未暖，不抵经年离绪。又搀入闲情几许。梦草池塘青了处，有笑桃门巷红迷路。山送客，露眉妩。聘珠瘗玉都成误，但从今、任天付与，茵花泥絮。咫尺江湖行不得，处处愁风愁雨。便鸳诺鸥盟无据。花底填词閒过遣，隔天涯两个黄鹂语。只尔我，识甘苦。
贺新凉·其二
作者：黄人
朝代：清
体裁：词

灯火城阙暮，剩年时一丝黄月，曾窥歌舞。侠骨情肠仍我辈，收拾俊游心绪。休重把鸾篦错许。回首五湖烟水阔，锦帆泾相去无多路。心惯捧，损眉妩。画堂燕子归来误，尽栖身、寻常门巷，衔残飞絮。欲叩故园春信息，一派妒花风雨。便做出阴晴无据。薄命蛾眉金莫赎，是分明绝塞胡笳语。更莫问，卖珠苦。
贺新凉·赠杏儿
作者：黄人
朝代：清
体裁：词

春瘦东风倦，太惺忪、玉楼旧梦，等閒吹断。占领江南花一种，几度脂揉粉浣。蓦开到黄鹂身畔。冶叶倡条胡点缀，赌繁华不受红墙管。才一顾，蝶蜂满。一枝背面分寒煖。怎消受、镜台供养，绿华相伴。百计思量千遍约，勾却浓欢一半。还和醉和愁销算。十里芳尘鞭马去，只黄金休铸怜香券。尽薄倖，自今唤。
贺新凉·赠阿素
作者：黄人
朝代：清
体裁：词

金粉腥膻气，总输他、薛家录事、樊家娇婢。又向嫦娥偷小字，荡得秋情无际。渐香入幽兰心里。名士倾城留本色，便扫眉不用江花替。尘万斛，眼波洗。年来潘鬓成丝矣。卅六天、从头忏悔，红情绿意。多感怜才才似锦，凤尾鸳心奇丽。都化作光明白地。四壁画禅卿合悟，是吾曹清盼谈诗例。携皓腕，验钤记。
赠吴水香上头联
作者：黄人
朝代：清
体裁：联

水软山温，仗亭亭圆月丰姿，撑半壁莺花世界；香浓酒酽，趁袅袅东风年纪，做一分燕子人家。
述怀叠东山韵·其一
作者：黄人
朝代：清
体裁：五言律诗

飘泊终无恨，高楼酒未寒。十年吴下住，只作婿乡看。风月才名重，鸾花眼界宽。长眉山样远，不免笔花乾。
述怀叠东山韵·其七
作者：黄人
朝代：清
体裁：五言律诗

欲决东瀛水，来湔龌龊襟。鸢肩千古担，马革一生心。笔借扶桑阁，诗邀海若吟。黄龙酒味薄，剑首血堪斟。
述怀叠东山韵·其三
作者：黄人
朝代：清
体裁：五言律诗

科第争推重，谁怜此客寒。擘天一龙怒，坐井万蛙看。当道论才贱，名山得地宽。江河与沟浍，异日孰先乾。
述怀叠东山韵·其二
作者：黄人
朝代：清
体裁：五言律诗

抑塞悲歌气，虚堂生暮寒。独眠明月笑，掷笔万山看。故物奚囊在，何时世网宽。三千神剑水，热血不同乾。
述怀叠东山韵·其五
作者：黄人
朝代：清
体裁：五言律诗

未稳邯郸梦，缁尘变素襟。求名原失计，高蹈岂初心。试问传胪唱，何如折齿吟。临邛市上酒，笑典敝裘斟。
述怀叠东山韵·其八
作者：黄人
朝代：清
体裁：五言律诗

天涯日倍永，随意写胸襟。湖海英灵气，云泥出处心。书酬双鹤寄，琴伴一蝉吟。甘苦何人喻，举杯且自斟。
述怀叠东山韵·其六
作者：黄人
朝代：清
体裁：五言律诗

扶摇风不厚，安得一披襟。贫贱依人况，妻孥望我心。客装难润色，家信只沉吟。北斗空翘首，天高孰与斟。
述怀叠东山韵·其四
作者：黄人
朝代：清
体裁：五言律诗

惊破承平梦，沧溟杀气寒。赤心臣子怪，白眼鬼神看。报国馀生健，封侯去路宽。洒兵终有日，王泽不曾乾。
送穷
作者：黄人
朝代：清
体裁：古风

蔽衣恶食古帝子，转世又为后羿氏。轩辕镜蚀禹鼎沉，冻馁千年长不死。贵神哑，富媪聋，谁授以柄磨英雄。能将黑发作成雪，能将黄金变作铜。上天天欲堕，酸枣烂嚼生饥容。入地地不厚，金山顿作春冰融。左携虚耗右磨碣，还向人世施神通。嗟予嚄唶无生计，揶揄狭路何能避。捺倒从前食肉头，扑来纯是酸齑气。齑酸蓼苦味难调，从此债台百级高。柳车故事分明在，长揖穷神请绝交。穷神大笑声咄咄，尔自相招我何责。花有虱，苗有贼，身无俗骨应遭厄。多牛翁，逐臭客，毕世何尝轻入室。昌黎先生古大儒，衡山云开妖鱼诛。文章如潮忽中涸，千气万力难驱除。起衰八代非尔才，世无文士降格来。无端下令欲逐客，畏影趋日何悖哉。吾识穷神其言诈，移书更作东方骂。高辛孽子谁见收，姮娥寡妻已偷嫁。汝果有知宜速化，若再淹留罪无赦。门外神荼颜可怕，苇索飞来缚汝下，送与钟葵侑除夜。
遇雨·其一
作者：黄人
朝代：清
体裁：七言绝句

雨中病鹤太毰毸，山字肩高拥盖来。值得齿随巾角折，红妆无数笑颜开。
遇雨·其三
作者：黄人
朝代：清
体裁：七言绝句

滴粉搓酥艳语休，果然梅雨下苏州。银塘孤负荷华事，只与何郎汗共流。
遇雨·其二
作者：黄人
朝代：清
体裁：七言绝句

神女峰头梦倦寻，但看眉样斗新阴。深闺那得知名姓，为有平生不二心。
金缕曲
作者：黄人
朝代：清
体裁：词

三载吴门矣！十眉图、任翻新样，终嫌不似。路鬼揶揄山鬼笑，飘泊从今可已。只未了狂奴心事。留得红妆知已在，尚甘心、憔悴缁尘里。吹绉了，一池水。抱琴羞向朱门埋。问何如、春风鬓影，当炉蜀市。俊眼明于三五月，解向风尘求士。天使慰孤穷才子。莫虑秋来消渴疾，对芙蓉、山黛堪忘死。呼地下，长卿起。
金缕曲
作者：黄人
朝代：清
体裁：词

双鬓萧萧矣！问千年、古人满眼，疏狂谁似？火色鸢肩空自负，一个布衣而已。算造物、生才多事。云气压头风雨恶，拥琴书、歌哭空山里。泪化作、一江水。少年旧梦无心理，再休提、龙标画壁，羊车过市。李志曹蜍生气绝，若辈安能相士。只当作、挥金荡子。哀乐伤人真不值，剩此身、要为苍生死。愁万斛，且收起。
金缕曲
作者：黄人
朝代：清
体裁：词

客里秋来矣！旧吴宫、乌啼鹿走，略存形似。一自五湖人去后，帆影屐声都已。便演出六朝故事。直到西风乾菜叶，更春灯、燕子荒烟里。千载梦，去如水。沧桑过眼无人理。尽消魂、画船照夜，香车薰市。珠换清歌金换笑，谁识吹萧奇士？论风气原开西子。水软山温天久醉，便英雄、到此都心死。胥郭外，怒涛起。
长相思和太白韵
作者：黄人
朝代：清

翠帷淡荡笼秋烟，玉肌凉拥青琴眠。几时缫得同功茧，替君柱上重安弦。弦断可续心难传，幽兰操罢人杳然，寒风动树星满天。君为出山草，侬是在山泉。愿将泉化泪，随风流到君门前。银缸影淡秋满堂，井梧一叶飘银床。云鬟贴枕娇梦乱，珠兰茉莉为谁香？幽花啼欲断，明月照不来。阑干十二曲，倚处尽生苔。
长相思和太白韵·其一
作者：黄人
朝代：清
体裁：古风

翠帷淡荡笼秋烟，玉肌凉拥青琴眠。几时缫得同功茧，替君柱上重安弦。弦断可续心难传，幽兰操罢人渺然，寒风动树星满天。君为出山草，侬是在山泉。愿将泉化泪，随风流到君门前。
长相思和太白韵·其二
作者：黄人
朝代：清
体裁：古风

银釭影淡秋满堂，井梧一叶飘银床。云鬟贴枕娇梦乱，珠兰茉莉为谁香。幽花啼欲断，明月照不来。阑干十二曲，倚处尽生苔。
阜桥
作者：黄人
朝代：清
体裁：七言律诗

庑下人空噪暮鸦，高名长峙水之涯。炊烟尽可因君热，佣值应如买骏加。竟为馌耕知冀缺，本非亡命托朱家。风尘何代无奇士，只惜居停眼力差。
霓裳中序第一·霓裳羽衣曲不传，戏补之
作者：黄人
朝代：清
体裁：词

何时孕此月？白玉城围水晶阙。圆缺阴晴遍历，明镜不尘，素颜如雪。钧天传说，尘世千年调应绝。长孤负、好天良夜，碧海泪珠泣。超忽，玉梯风急，了不怕浮云阻隔。真妃梦里召得，绛爪红牙，仙音堪觅。翠盘亲按节，算未许惊鸿人识。海山上，飘飘仙袂，可意广寒别？
霜花腴·之《重过安定君宅和梦窗自度曲韵》
作者：黄人
朝代：清
体裁：词

客年此日，醉绮筵、瑶钗止挂臣冠。影里鸾容，梦中牵谱，而今梦影都难。沈腰渐宽。谁道声、珍重花前。算重来、倚棹斜阳，暮秋深老紫兰寒。绾别绿杨如旧，只流莺坐处，早换凉蝉。镜阁尘缄，屐廊苔绣，无繇再奏红笺。峭风送船。倩寒鸿、孤吊婵娟。剩钿阶、手种幽棠，断肠成独看。
霜花腴·寄怀安定君，仍用梦窗韵
作者：黄人
朝代：清
体裁：词

劫风陡起，搅碧空、华蕴狼籍天冠。萝屋萧寒，篷瀛清浅，人间万事艰难。步虚路宽。且忏除、身后身前。更瑶台、十二藏春。绣襦回避雪霜寒。莫向软红回首，早罗裙蠹蝶，蜕玉销蝉。玄女灵飞，紫姑粤祝，相思重叠鸾笺。绛河舣船。好渡将、新月娟娟。把人间、两种啼痕，隔花同照看。
霜花腴·有忆，仍用梦窗韵
作者：黄人
朝代：清
体裁：词

素翎颤雪，村额山、妆成乍戴驰冠。迤翠云垂，衣珠花缀，惊鸿欲赋应难。舞场碧宽。蹴红靴、飞出花前。试鞦韆、一握蛮腰，薄罗能耐晚风寒。门外露薇香透，正青绫课蛮，出听凉蝉。扇影氤氲，镜波蕴黛，瑶宫秘笈偷笺。海山去船。怅蜃楼、深闭蝉娟。只留将、电影云痕，入怀同月看。
露华·佛手
作者：黄人
朝代：清
体裁：词

天花似雨，是一笑拈来，金色香满。粉泪曾弹，露似啼痕还泫。排成柱雁都匀，望去箕螺难辨。闻根断，芬陀太寒，杜噜偏暖。兜罗顶上摩按。看握爪张拳，菩萨身现。一指天龙，就里箭锋谁见？座上擎礼相还，幻处色香难染。三界遍，应教佛桑椹伴。
题义山集
作者：黄人
朝代：清
体裁：七言律诗

神仙儿女写烦忧，带雅襟骚碧落游。绝代蛾眉惊老大，三生龙骨印绸缪。弦疏锦瑟声全变，药鍊红炉转未休。长吉狐鸣君獭祭，不因费解不千秋。
题惺斋令嗣剑影图
作者：黄人
朝代：清
体裁：古风

靊窿夜鼓苏迷橐，橐痕初透芙蓉萼。祥金百辟出奇英，绕指龙文傍针镆。英英玉雪照人明，日日摩挲倍有情。神功待试龙虎蹻，淡笑先惊乌兔精。破窗雷电灯光绿，脱手青丸去何速。空留寒影落丹青，千古吴鸿同一哭。凤凰飞去石梅开，金蝶成灰绣血苔。西山积铁门千尺，黄昏风雨盍归来。
题长吉集
作者：黄人
朝代：清
体裁：古风

踏天割云黑山坠，日魂月魄玻瓈碎。老鸮吹火烛龙睡，三十六天走花魅。赤雷烧，狐尾脱，髑髅戴久成仙骨。提携万怪闯八垓，煮凤屠龙据其窟。朱文秘笈放胆偷，一夜愁白天翁头。急遣绯衣使者按户搜，烟丝满室一网尽囚之白玉三重楼。蹇驴疾遁化赤蛇，囊锦碎割无人收。老胡碧眼识不得，心死千年血犹赤。我初拾得光逼眸，疑是娲皇炼天石。十年闭户求真经，神通游戏比平平。大丹九转紫烟起，何心学尔婆罗技。
风流子·城西见杨柳
作者：黄人
朝代：清
体裁：词

西风添旅感，寻秋去，信步出胥关。看夹道垂杨，悄无生意，丝多仍扰，絮去无还。空移得、章台千万树，毕竟托根难。暗醮飞尘，乱牵衰草，不知摇落，尚赌眉弯。凉蝉悽如语，道金绡翠减，愁绪难删。从此流莺情薄，系马游栏。只瘦蝶怜伊，奈何频唤，离筵送客，攀折更番。莫把当初眉样，做与人看。
高阳台
作者：黄人
朝代：清
体裁：词

齐女门边，白公里左，飘零满地閒情。绕遍平桥，不闻传婢呼声。龙华纵有三生约，倩何人、传语瑶扃？谩追随，芝盖花幛，此处重经。招摇市上黄金相，笑神君山鬼，呼吁无灵。兰芷芳销，可能招我骚魂？寻常住处都难问，感秋来、燕子先惊。算依然、风月清嘉，变做愁城。
高阳台 其一 常州吕侠出其姐氏《春阴词》见示，立和二阙
作者：黄人
朝代：清
体裁：词

拾翠寒盟，绣鸳人懒，苔痕锁遍朱门。非雨非晴，琐窗长是黄昏。远山约略逞愁黛，试推帘、已隔重云。是年时、中酒心情，天亦微醺。黏天芳草无情碧，便不经离别，已够销魂。柳眼惺忪，长条未惯牵人。杏花深处携樽去，任鸠声、啼遍前村。怕重来、绿到天涯，辜负寻春。
高阳台 其二 常州吕侠出其姐氏《春阴词》见示，立和二阙
作者：黄人
朝代：清
体裁：词

凤嘴愁凝，蝶衣凉褪，更无花影当门。妆罢薰香，消磨燕昼鹃昏。一丝帘额嫠蟾影，背东风、偷梦梨云。镇无聊、未枕先眠，未酒先醺。城南咫尺香车路，问俊游旧迹，如梦如魂。小立回廊，烟鬟难认何人。闹红消息懵腾过，剩垂杨、绿暗连村。是东皇、预借秋心，酝酿芳春。
高阳台·观秋赛有感
作者：黄人
朝代：清
体裁：词

莺燕重围，鱼龙百戏，画船争趁秋阳。箫鼓声中，有人独立神伤。当时曾泛鸱夷艇，怎重来、已失鸳行？只银塘、一抹残霞，想见容光。少年豪兴消磨尽，已伤秋伤别，况在他乡？会过人稀，眼前愈觉苍茫。分明妆阁无多路，隔重帘、便是三湘。恼吴儿、木石无情，乱我柔肠。
鱄诸巷
作者：黄人
朝代：清
体裁：七言律诗

治鱼学就学屠龙，寸铁能穿甲数重。刺客传中无孝子，庖人队里立奇功。生王先中鞭尸毒，死士还开断臂风。白马潮平神剑葬，夕阳古巷吊英雄。
鹊桥仙
作者：黄人
朝代：清
体裁：词

吹萧也可，碎琴也可，只有滥竽计左。舐丹鸡犬尽飞升，却剩得、閒鸥一个。青山难买，青鬟难买，莫问炉中芋火。西风落叶大江萍，算一样、飘零似我。
鹊踏枝·《废园》
作者：黄人
朝代：清
体裁：词

燕子移家何处住？草比人长，难觅行春路。病蝶寻花时一舞，歌云酒雾都成絮。官价千缗谁问主？一半朱楼，尚觉深如许。当日豪华难觅取，乱鸦声里沉沉暮。
齐天乐·寒蝉
作者：黄人
朝代：清
体裁：词

一枝未稳金飙动，携琴向谁深诉？玄鬓先凋，纱衣渐冷，换了飞扬心绪。疏阴可数。又添种凄凉，叶声如雨。寒雁初来，长天远近话迟暮。重经齐女冢畔，惊无情一碧，哽咽难语。地回长饥，身轻欲蜕，料理铜盘清露。啼蛩更苦。还伏处蓬蒿，羡伊仙去。料得螳螂，亦难持斧舞。
暮春东郊
作者：黄仁
朝代：清

未改东风欲自南，细推寒暑此时酣。芍兰从古传溱洧，童冠于今可二三。燕语莺啼何所恨，桃秾李郁为谁贪。暮春佳气年年胜，无数晴光动翠岚。
挽张之洞联
作者：黄仁菼
朝代：清
体裁：联

独抱冰心弥浩劫；犹存风度系讴思。
挽张百熙联
作者：黄仁菼
朝代：清
体裁：联

继文恭文毅文忠文正文襄恪慎而起，崛然为吾湘一代伟人，铜像巍巍，公真不死；掌吏部户部礼部刑部工部学务之权，最后则邮传九重倚畀，大星黯黯，我哭知音。
挽张百熙联
作者：黄仁釜
朝代：清
体裁：联

吾乡柱石邈中兴，二惠幸调羹，竞爽何堪一个弱；体国公忠邀特眷，九重知表误，饰终仍极毕生荣。
赤壁矶石坊
作者：黄仁黼
朝代：清
体裁：联

极目此江间，春草碧色，春水绿波，山到武昌青不断；昂头在天外，南合湘沅，北合汉沔，壁流城角赤无边。
挽郭嵩焘联
作者：黄介繁
朝代：清
体裁：联

富郑公奉使之才，久播四夷，纵博洽多闻，无此著作；左文襄梦奠而后，又弱一个，叹老成凋谢，胡不慭遗。
史梦兰继室田太夫人九十大寿
作者：黄介臣、李叔阳、吴侣伊、何剑青、林孟舒、张德孙
朝代：清
体裁：联

天锡百龄，莱衣五代；丹成九转，华祝三多。
南菁书院联
作者：黄以周
朝代：清
体裁：联

七十子六艺兼通，文学溯薪传，北方未先于吴会；九百里群英毕萃，礼仪表茅蕝，东林以后有君山。
挽张之洞联
作者：黄以霖
朝代：清
体裁：联

言旧学则功在继往，言新学则功在开来，辅相裁成，金鉴千秋光日月；其居官则不树党援，其居家则不营生产，公忠廉正，丹心万古照云霄。
归途即事
作者：黄仪
朝代：清

布帆间挂夕阳斜，历历烟村树半遮。四野黄云铺稻穗，一溪白雪涨芦花。烽消远堠无嘶马，社散丛祠有噪鸦。满眼江乡好风景，错将书剑寄天涯。
东昌光岳楼感怀
作者：黄仲畬
朝代：清

重来廿载客登楼，身到浮云最上头。一览直穷千里目，百年能得几回游。眼中人物垂垂老，槛外烟岚色色秋。齐鲁青苍如指掌，吟成笑傲倚沧洲。
山塘晓泛
作者：黄仲畬
朝代：清

晴雪遥峰耸黛鬟，横桥冰泮碧流湾。桃花春水鱼苗茁，柳叶东风燕子闲。野竹斜通村郭路，云萝长恋故乡山。向平久抱归来愿，十笏茅堂待掩关。
暮归
作者：黄仲骐
朝代：清

微雨湿凉烟，暮色霭然至。钟声出白云，知有云中寺。草根乱虫鸣，列星森就位。远火照江村，流萤忽如坠。浩歌下烟萝，一静了万类。
水寨岭
作者：黄仲骐
朝代：清

上山复下山，逾险还入险。潜踏巨鳌背，局步形神敛。四围岚岭合，一线走崖广。不识经过处，炊烟几万点。明明见高峰，飘忽云际掩。一曲复一重，密蒙乱风飐。最下光明界，乃见桃花？。净扫旧衣襟，烟痕淡如染。
水寨岭
作者：黄仲骐
朝代：清
体裁：古风

上山复下山，逾险还入险。潜踏巨鳌背，局步形神敛。四围岚岭合，一线走崖广。不识经过处，炊烟几万点。明明见高峰，飘忽云际掩。一曲复一重，密蒙乱风飐。最下光明界，乃见桃花𡹮。净扫旧衣襟，烟痕淡如染。
万安桥
作者：黄任
朝代：清

拍岸洪涛跨半空，空中七十四垂虹。人骑鳌背千层浪，衣卷潮头万里风。襟带几邦山海会，梯航终日岛夷通。端明善政绵金石，词翰风流两绝工。
人日寄杜少汘朱
作者：黄任
朝代：清
体裁：七言律诗

微风晴影散花砖，社鼓傩歌动野烟。春到柳边才七日，人怀河上已经年。伾山芳草堪怜后，瓠水桃花未发前。好著一鞭来草舍，莫教愁对絮漫天。
单父
作者：黄任
朝代：清
体裁：五言律诗

不见宓子贱，空登单父台。玉琴已绝响，鸿雁有余哀。杼轴南人困，河渠东国灾。春风催解冻，处处尚蒿莱。
宿羚羊峡
作者：黄任
朝代：清

冯夷幽宫鸣鼓钟，老蛟吟啸吹逢逢。十洲彻夕击竽籁，一气呼吸千万峰。风号水戛声不了，后声飘压前声小。霎飒蓬窗雨又敲，竹鸡啼破春山晓。
开化寺联
作者：黄任
朝代：清
体裁：联

桑柘几家湖上社；芙蓉十里水边城。
归舟杂诗
作者：黄任
朝代：清

闲人不放去投闲，日日寻闲是强颜。今日野夫闲得否，一帆双眼万千山。落帆去陟飞来寺，半日听泉亦夙因。不为归舟宁有此，溪山何负退休人。
归舟杂诗·其一
作者：黄任
朝代：清

闲人不放去投闲，日日寻闲是强颜。今日野夫闲得否，一帆双眼万千山。
归舟杂诗·其二
作者：黄任
朝代：清

落帆去陟飞来寺，半日听泉亦夙因。不为归舟宁有此，溪山何负退休人。
彭城道中
作者：黄任
朝代：清

天子依然归故乡，《大风歌》罢转苍茫。当时何不怜功狗，留取韩彭守四方。
感兴
作者：黄任
朝代：清

懿彼孤生松，结根南山阿。独立不为好，樛枝施女萝。族类欣有托，不在雨露多。嘉树不得所，斧斯及樵柯。掩抑无复达，乃怨春阳和。微情感信芳，因风托微波。徘徊云路长，扬灵意若何。峣峣者易缺，皎皎者易污。方枘纳圆凿，其势必龃龉。高明坐一室，鬼瞰生揶揄。君子矫自好，岂能贬意趋。盛气招重尤，寒情畏厚诬。埋照匿光彩，被褐怀瑾瑜。先民亦有言，深藏贵若虚。夭桃无修干，芳桂无直枝。世人悦心目，翻以屈曲奇。缅彼百尺桐，高耸凌云姿。攀折无傍依，菁华空尔为。声色两俱淡，况复摇落时。不惜焦作琴，为君理朱丝。牙旷不可作，千秋谁与期。巨鳞潜深池，好鸟鸣高枝。物性无改移，安知彼是非。化声不相待，和之以天倪。青蝇止樊棘，白璧生瑕疵。良由势使然，扁石履斯卑。何不矫健翮，高举盘天嬉。冥冥千仞冈，弋人何篡之。四序骤回薄，阴魄互亏满。羲和倾其轮，阳戈不得挽。蹇运鹢退飞，危机车下坂。去者日以多，道里阻且远。绝径无通身，歧路不顾返。感叹杨朱子，恸哭亦已晚。
感兴·其一
作者：黄任
朝代：清

懿彼孤生松，结根南山阿。独立不为好，樛枝施女萝。族类欣有托，不在雨露多。嘉树不得所，斧斯及樵柯。掩抑无复达，乃怨春阳和。微情感信芳，因风托微波。徘徊云路长，扬灵意若何。
感兴·其三
作者：黄任
朝代：清

夭桃无修干，芳桂无直枝。世人悦心目，翻以屈曲奇。缅彼百尺桐，高耸凌云姿。攀折无傍依，菁华空尔为。声色两俱淡，况复摇落时。不惜焦作琴，为君理朱丝。牙旷不可作，千秋谁与期。
感兴·其二
作者：黄任
朝代：清

峣峣者易缺，皎皎者易污。方枘纳圆凿，其势必龃龉。高明坐一室，鬼瞰生揶揄。君子矫自好，岂能贬意趋。盛气招重尤，寒情畏厚诬。埋照匿光彩，被褐怀瑾瑜。先民亦有言，深藏贵若虚。
感兴·其五
作者：黄任
朝代：清

四序骤回薄，阴魄互亏满。羲和倾其轮，阳戈不得挽。蹇运鹢退飞，危机车下坂。去者日以多，道里阻且远。绝径无通身，歧路不顾返。感叹杨朱子，恸哭亦已晚。
感兴·其六
作者：黄任
朝代：清

苍莽意所适，驾言东出游。离心不可写，日夕结幽忧。夙昔秉微尚，厚期无薄酬。浮沈失志气，艰虞集悔尤。及今未丧宝，黾勉敦前修。逝将息尘虑，长揖归林丘。
感兴·其四
作者：黄任
朝代：清

巨鳞潜深池，好鸟鸣高枝。物性无改移，安知彼是非。化声不相待，和之以天倪。青蝇止樊棘，白璧生瑕疵。良由势使然，扁石履斯卑。何不矫健翮，高举盘天嬉。冥冥千仞冈，弋人何篡之。
所得
作者：黄任
朝代：清

所得乃清气，世喧难与言。文章蓬巷老，霜雪布袍尊。万态竟何有，一灵能久存。自家金石响，不必出柴门。
拜石斋先生墓下
作者：黄任
朝代：清

明季将板荡，盈廷乘纪纲。维公起南服，义勇含风霜。国是既委靡，士气多沮伤。公思力挽之，劲弩千钧张。明体乃达用，所重扶纲常。是时急功利，枢辅谋不臧。公不稍宽假，廷诤多激昂。折槛一逆鳞，窜逐栖江乡。雷霆未息怒，中外申救章。遂兴党锢狱，几罹不测殃。株连数十人，我祖同琅珰。囹圄笺楚《骚》，与公相订商。载之序例中，考据得悉详。其后各赐环，事势殊仓皇。大厦非一木，公身与俱亡。公留心经术，为后学津梁。《周易》与《孝经》，大义多阐扬。所传十二书，存大涤讲堂。诗歌尽散失，家不什一藏。曾贻我祖诗，断墨双缣缃。一字一涕泪，至今留耿光。丰碑何峨峨，松楸何苍苍。系余忝子姓，匪徒梓与桑。典型肃再拜，立马空徬徨。王程迫明发，芜词代椒浆。浩歌北风起，落日吹昏黄。
早题巷联
作者：黄任
朝代：清
体裁：联

白云世业；香草名家。
暑雨后坐月
作者：黄任
朝代：清

雨洗月逾洁，气寒光转幽。露萤不自夜，风树已先秋。烹茗籁遥起，拂琴泉暗流。清宵形对影，身世两虚舟。
李阳冰般若台篆字歌
作者：黄任
朝代：清

海山夜黑风雨吼，鲸吞鳌掷蛟螭走。快剑斫断生盘拿，挂上神峰大如斗。陈仓石鼓多差讹，岣嵝磨崖难晰剖。史颉销沈史籀死，六国破体纷刍狗。上蔡丞相变简易，峄山之罘小蝌蚪。永元诸儒竞祖述，《说文》独推许祭酒。后来歇绝六百年，纷纷作者谁其偶。有唐大历李少监，千秋擅名挂人口。斯翁之后直小生，此言不怍亦不苟。君家侍郎三坟记，片石人间重鼎卣。外此落落难购求，传者十遗其八九。我邦薛老峰头石，虬龙二十四缠纠。围以径尺深径寸，量度不实见者狃。骨屈肉强无折波，长戈短刃屹相受。玉箸双垂折钗脚，金鼎半沈露铁钮。何年飘忽镵高青，牛鬼蛇神脱跟肘。天教斑驳南山阿，不作盘敦狎座右。我来捩眼苦画肚，翻恨摩挲不及手。敲火砺角敢向迩，山鬼呵之野狐守。华岩勒以增宝光，香台销歇亦无有。山川终护虫鱼文，雨淋日炙不得朽。文字千秋面壁青，此是西来无量寿。
杨花
作者：黄任
朝代：清

行人莫折柳青青，看取杨花可暂停。到底不知离别苦，后身还去化浮萍。
珠江夜泊
作者：黄任
朝代：清

五羊城下十洲通，楼阁宵涵蜃气空。百越女牛星拱北，三门笳鼓水归东。戈船潮暗琵琶月，珠寺沙香茉莉风。回首可怜偏霸地，渔镫几点浸鲛宫。
福建贡院联
作者：黄任
朝代：清
体裁：联

场列东西，两道文光齐射斗；帘分内外，一毫关节不通风。
秋日刘邻初招集罗山堂话榕城旧胜
作者：黄任
朝代：清

提封汉代古诸侯，百越岩疆百雉楼。旗鼓对开天半壁，女牛分拱海东瓯。山藏城内皆三岛，水到门前即十洲。多少衣冠来避地，至今名胜擅风流。霸图荒服足称雄，千步球场草棘中。城角晓吹榕叶月，塔镫宵飐荔枝风。石幢有字铭唐观，铜漏无声滴宋宫。往事销沈那可问，秋山莫放酒杯空。
秋日刘邻初招集罗山堂话榕城旧胜·其一
作者：黄任
朝代：清

提封汉代古诸侯，百越岩疆百雉楼。旗鼓对开天半壁，女牛分拱海东瓯。山藏城内皆三岛，水到门前即十洲。多少衣冠来避地，至今名胜擅风流。
秋日刘邻初招集罗山堂话榕城旧胜·其二
作者：黄任
朝代：清

霸图荒服足称雄，千步球场草棘中。城角晓吹榕叶月，塔镫宵飐荔枝风。石幢有字铭唐观，铜漏无声滴宋宫。往事销沈那可问，秋山莫放酒杯空。
秋晚
作者：黄任
朝代：清

秋晚客京洛，缁尘衣裳单。朔风起暮色，激激吹天寒。飞鸟投故林，浮云归旧峦。如何奔驰子，欲往无羽翰。置肠辘轳索，转折千百盘。置心机杼丝，促织千万端。常恐瘦形骸，高堂梦里看。昨来双鲤鱼，勤劬问眠餐。知我未归去，老泪不肯乾。器业无成就，强慰其实难。明发不得寐，结怆摧心肝。
移枕
作者：黄任
朝代：清

落红飞絮满绳床，移枕清阴背草堂。向午梦回山鸟乱，隔墙风送菜花香。
立秋
作者：黄任
朝代：清

一夕得秋气，商声飒几回。西风不可触，千籁万山来。百感起遥集，流年惊暗催。井梧何太急，飞叶上平台。几阵疏疏雨，残荷尚发香。秋衫天与健，午榻竹先凉。露洗明河白，云衔落日黄。萧斋一蝉噪，光景似林塘。
立秋·其一
作者：黄任
朝代：清

一夕得秋气，商声飒几回。西风不可触，千籁万山来。百感起遥集，流年惊暗催。井梧何太急，飞叶上平台。
立秋·其二
作者：黄任
朝代：清

几阵疏疏雨，残荷尚发香。秋衫天与健，午榻竹先凉。露洗明河白，云衔落日黄。萧斋一蝉噪，光景似林塘。
端砚
作者：黄任
朝代：清

羚羊峡暗秋月高，紫云一片沈江皋。欲散不散能坚牢，风纹水纹相周遭。穷渊蕴结而甄陶，石工下缒斤斧操。诛求窟穴驱鲸鳌，羊肝鲜割微腥臊。拊不留手濡其膏，白叶芭蕉青葡萄。中有浮动千溪毛，纱帷画静松风颾。琉璃匣底鸣嘈嘈，夜郎之波牂牁涛。百川砥柱归宣毫，赓金石声宁非豪。
舟过金利墟
作者：黄任
朝代：清

鹧鸪飞上古祠啼，蕉叶墙高竹路低。惆怅相思不相见，木棉花发日初西。
西湖杂书二首
作者：黄任
朝代：清

珍重游人入画图，亭台绣错似茵铺。宋家万里中原土，换得钱塘十顷湖。珠襦玉匣出昭陵，杜宇斜阳不可听。千树桃花万条柳，六桥无地种冬青。
西湖杂书二首·其一
作者：黄任
朝代：清

珍重游人入画图，亭台绣错似茵铺。宋家万里中原土，换得钱塘十顷湖。
西湖杂书二首·其二
作者：黄任
朝代：清

珠襦玉匣出昭陵，杜宇斜阳不可听。千树桃花万条柳，六桥无地种冬青。
西湖杂诗
作者：黄任
朝代：清

梅花亦作黍离看，野水荒坟绕一湾。肠断黄金台下客，更传天语到孤山。
西湖杂诗
作者：黄任
朝代：清

画罗纨扇总如云，细草新泥簇蝶裙。孤愤何关儿女事，踏青争上岳王坟！
西湖杂诗
作者：黄任
朝代：清

鱼羹宋嫂六桥无，原是樊楼旧酒垆。宣索可怜停玉食，官家和泪话东都。
西湖杂诗五首
作者：黄任
朝代：清

其一
珍重游人入画图，楼台绣错与茵铺。
宋家万里中原土，博得钱塘十顷湖。
其二
画罗纨扇总如云，细草新泥簇蝶裙。
孤愤何关儿女事，踏青争上岳王坟！
其三
鱼羹宋嫂六桥无，原是樊楼旧酒垆。
宣索可怜停玉食，官家和泪话东都。
其四
梅花亦作黍离看，野水荒坟绕一湾。
肠断黄金台下客，更传天语到孤山。
其五
珠襦玉匣出昭陵，杜宇斜阳不可听。
千树桃花万条柳，六桥无地种冬青。
读楚辞作
作者：黄任
朝代：清

无端哀怨入秋多，读罢《离骚》唤奈何！明月竹枝湘浦夕，西风木落洞庭波。美人环佩惟兰杜，公子衣裳在芰荷。千古灵均有高弟，江潭能唱《大招》歌。
辛未九日登乌石山
作者：黄任
朝代：清

高台宜旷壑宜幽，尽把遥天爽气收。万井远烟松外暝，千冈平照雁边秋。衰容绿酒还酡面，短发黄花不插头。齐把茱萸香满手，海风吹啸上林丘。山南山北转纡徐，筋力虽衰兴有余。济胜岂须寻蜡屐，探幽祇合坐篮舆。踏残黄叶前朝寺，剔遍青苔过客书。怀古登高两夐绝，不应虚度闭门居。
辛未九日登乌石山·其一
作者：黄任
朝代：清

高台宜旷壑宜幽，尽把遥天爽气收。万井远烟松外暝，千冈平照雁边秋。衰容绿酒还酡面，短发黄花不插头。齐把茱萸香满手，海风吹啸上林丘。
辛未九日登乌石山·其二
作者：黄任
朝代：清

山南山北转纡徐，筋力虽衰兴有余。济胜岂须寻蜡屐，探幽祇合坐篮舆。踏残黄叶前朝寺，剔遍青苔过客书。怀古登高两夐绝，不应虚度闭门居。
集句联
作者：黄任
朝代：清
体裁：联

平生能着几两屐；长日惟消一局棋。
集句联
作者：黄任
朝代：清
体裁：联

数点雨声风约住；一枝花影月移来。
集句联
作者：黄任
朝代：清
体裁：联

柳摇台榭东风软；花压阑干春昼长。
题山水画册
作者：黄任
朝代：清

雨霁阳景升，层峦净新沐。无云气自蒸，未叶山已绿。匼匝千万峰，泼染八九屋。何来幽谷声，丁丁响伐木。山阿有嘉树，葛藟其累之。凉飔急吹叶，散落江之湄。欲瞑山更寂，浅渚生涟漪。蒲稗见唼喋，遂起投纶思。得失安可知，一竿聊复持。潇洒几茎竹，槎丫一株木。怪石蹲其旁，怀抱各穆穆。古色兼古心，持此媚幽独。灌木碧逾静，新柳绿可数。春风江上村，残日水西路。樵人负且趋，宛宛危桥度。极浦一帆飞，知投何处雾。篱竹鸣飕飕，枫林落摵摵。霜风晚逾响，草屋日之夕。远烧昏始红，高月淡未白。牧笛忽飞声，断续前坡隔。柴门各家食，镫火出树隙。古路寒烟平，何处见人迹。隔河种桑柘，蔼蔼浮晴烟。芳芷绣平楚，余霞媚远天。前村曲涧断，荒径长桥连。东皋急农事，晚食迟归田。野渡无人喧，一篙斜照边。结茅秋树根，树声响策策。高天无片云，一室照虚白。远籁喧更静，落叶扫还积。孤兴每独往，涉趣惬所适。岂敢生遐心，吾庐千竹隔。知无载酒人，吾非扬子宅。千岩穷攀跻，绝巘非人境。岂知六七家，卜筑在翠岭。天绅奔石梁，云气出丹井。策杖入浮岚，微茫湿衣领。何当笠泽游，湖天霁万顷。七十二峰青，峰峰浸倒影。四山暗同云，天地一何肃。衰柳凝寒烟，冻禽静且伏。悄然孤篷底，能否斗酒足。近村无镫火，冥濛此焉宿。喔喔天鸡鸣，晨光启东旭。
题山水画册·其一
作者：黄任
朝代：清

雨霁阳景升，层峦净新沐。无云气自蒸，未叶山已绿。匼匝千万峰，泼染八九屋。何来幽谷声，丁丁响伐木。
题山水画册·其七
作者：黄任
朝代：清

隔河种桑柘，蔼蔼浮晴烟。芳芷绣平楚，余霞媚远天。前村曲涧断，荒径长桥连。东皋急农事，晚食迟归田。野渡无人喧，一篙斜照边。
题山水画册·其三
作者：黄任
朝代：清

潇洒几茎竹，槎丫一株木。怪石蹲其旁，怀抱各穆穆。古色兼古心，持此媚幽独。
题山水画册·其三
作者：黄任
朝代：清
体裁：古风

潇洒几茎竹，槎桠一株木。怪石蹲其旁，怀抱各穆穆。古色兼古心，持此媚幽独。
题山水画册·其九
作者：黄任
朝代：清

千岩穷攀跻，绝巘非人境。岂知六七家，卜筑在翠岭。天绅奔石梁，云气出丹井。策杖入浮岚，微茫湿衣领。何当笠泽游，湖天霁万顷。七十二峰青，峰峰浸倒影。
题山水画册·其二
作者：黄任
朝代：清

山阿有嘉树，葛藟其累之。凉飔急吹叶，散落江之湄。欲瞑山更寂，浅渚生涟漪。蒲稗见唼喋，遂起投纶思。得失安可知，一竿聊复持。
题山水画册·其五
作者：黄任
朝代：清

篱竹鸣飕飕，枫林落摵摵。霜风晚逾响，草屋日之夕。远烧昏始红，高月淡未白。牧笛忽飞声，断续前坡隔。柴门各家食，镫火出树隙。古路寒烟平，何处见人迹。
题山水画册·其八
作者：黄任
朝代：清

结茅秋树根，树声响策策。高天无片云，一室照虚白。远籁喧更静，落叶扫还积。孤兴每独往，涉趣惬所适。岂敢生遐心，吾庐千竹隔。知无载酒人，吾非扬子宅。
题山水画册·其六
作者：黄任
朝代：清

清晓开荆扉，知有款门者。过桥闻叶声，相见寒林下。竹风吹我书，迎君行未把。君能少住佳，共此倾杯斝。流水宜抱琴，泠泠我心写。
题山水画册·其十
作者：黄任
朝代：清

四山暗同云，天地一何肃。衰柳凝寒烟，冻禽静且伏。悄然孤篷底，能否斗酒足。近村无镫火，冥濛此焉宿。喔喔天鸡鸣，晨光启东旭。
题山水画册·其四
作者：黄任
朝代：清

灌木碧逾静，新柳绿可数。春风江上村，残日水西路。樵人负且趋，宛宛危桥度。极浦一帆飞，知投何处雾。
题画
作者：黄任
朝代：清

桃花灼灼水潺潺，隔断千山与万山。生怕渔郎漏消息，不流一片到人间。
挽曾纪泽联
作者：黄传羲
朝代：清
体裁：联

九万里溟渤扶摇，志事绍前徽，绝域来王，羡异地同功，底绩无惭名父子；三十年苔岑臭味，经纶知素裕，海风正恶，合私情公议，伤心为惜天下才。
过丹阳晤九逵
作者：黄伸
朝代：清

大江何浩渺，数载间情亲。别梦西泠月，愁心北固春。山川争待我，衣食尚随人。不尽班荆意，相看各怆神。
送别赵秋水兼寄申凫盟观仲兄弟
作者：黄伸
朝代：清

七月西风吹井梧，池荷渐老庭葵疏。鸣虫唧唧夜色徂，羁客徘徊临前除。送君尚记与君别，黄金台下无颜色。还家忽忽音书绝，君去并州我适越。洎我归来卧旧丘，闻君又买广陵舟。同在天涯不相值，江山怅望生离愁。两年不见增白发，相逢遗我诗盈箧。三伏炎蒸金石流，展卷洒洒飘冰雪。河朔快饮五陵豪，留君不住心烦劳。匣琴罢酌坐深宵，玉露无声银汉高。悠悠此意无终极，说向世人应不识。归见荆园两弟兄，为道别后长相忆。
雨后发芜湖县
作者：黄体正
朝代：清
体裁：五言律诗

帆饱芜湖县，遥天薄暝分。风禅喧岸柳，雨气阁江云。牛渚袁宏咏，青山李白坟。不堪怀古意，归思共纷纷。
信陵书院作追述耆献留别院中诸生叠仙屏河帅韵
作者：黄体芳
朝代：清

飒爽须眉太史文，原尝侠气并时闻。监门上座犹常事，为国申威最轶群。安得屠儿诛嚄唶，并将媾使痛锄耘。荐绅莫笑衣冠敝，此辈肝肠不负君。载酒蓬池好物华，上头诗笔最清嘉。广文肯啖慈恩柿，中尉难污宰相麻。董史直声青简上，并州伟略白江涯。吹台别有三贤迹，更向荒祠舞楚芭。三馆木天深秘地，八韩二宋惯联车。最难伯厚持冰鉴，岂独元褒校石渠。台阁弹章赖通议，河湟诤论有尚书。中华夫子如长在，谁道东氛未易除。繁台重剔藓碑昏，文献弥多鼎盛门。博士榆枋新撰稿，好官桑枣旧栽痕。子衡绩载家藏集，损仲书同国史论。更羡禹州马端肃，晏然名节峙乾坤。熙朝昕鼓以时催，洛学昌明涤草莱。八子馨香俱沆瀣，两河灵秀此胚胎。中牟云集生徒盛，仪邑天褒礼乐才。当日黄流劳圣虑，得人斯免泽鸿哀。
信陵书院作追述耆献留别院中诸生叠仙屏河帅韵·其一
作者：黄体芳
朝代：清

飒爽须眉太史文，原尝侠气并时闻。监门上座犹常事，为国申威最轶群。安得屠儿诛嚄唶，并将媾使痛锄耘。荐绅莫笑衣冠敝，此辈肝肠不负君。
信陵书院作追述耆献留别院中诸生叠仙屏河帅韵·其三
作者：黄体芳
朝代：清

载酒蓬池好物华，上头诗笔最清嘉。广文肯啖慈恩柿，中尉难污宰相麻。董史直声青简上，并州伟略白江涯。吹台别有三贤迹，更向荒祠舞楚芭。
信陵书院作追述耆献留别院中诸生叠仙屏河帅韵·其二
作者：黄体芳
朝代：清

草疏饭客淡弥亲，巾袖高谈亦伟人。车似鸡栖偏疾恶，釜惟鱼在卒全身。服边讲授堪连席，申夏韬潜耻触纶。此后晋材推阮庾，藻思还复数安仁。
信陵书院作追述耆献留别院中诸生叠仙屏河帅韵·其五
作者：黄体芳
朝代：清

繁台重剔藓碑昏，文献弥多鼎盛门。博士榆枋新撰稿，好官桑枣旧栽痕。子衡绩载家藏集，损仲书同国史论。更羡禹州马端肃，晏然名节峙乾坤。
信陵书院作追述耆献留别院中诸生叠仙屏河帅韵·其六
作者：黄体芳
朝代：清

熙朝昕鼓以时催，洛学昌明涤草莱。八子馨香俱沆瀣，两河灵秀此胚胎。中牟云集生徒盛，仪邑天褒礼乐才。当日黄流劳圣虑，得人斯免泽鸿哀。
信陵书院作追述耆献留别院中诸生叠仙屏河帅韵·其四
作者：黄体芳
朝代：清

三馆木天深秘地，八韩二宋惯联车。最难伯厚持冰鉴，岂独元褒校石渠。台阁弹章赖通议，河湟诤论有尚书。中华夫子如长在，谁道东氛未易除。
南菁书院联
作者：黄体芳
朝代：清
体裁：联

东林讲学以来，必有名世；南方豪杰之士，于兹为群。
寄园联
作者：黄体芳
朝代：清
体裁：联

X乡萃吴越英华，各励X名，敢道人文甲天下；槐市继朱查觞咏，重新别业，恰逢春闰似当年。
张巡祠联
作者：黄体芳
朝代：清
体裁：联

男儿死耳又奚言，若论唐室元勋，数百战功名，岂输郭李；父老谈之犹动色，但吁扬州都督，亿万年魂魄，永镇江淮。
挽何金寿联
作者：黄体芳
朝代：清
体裁：联

清慎勤万口同碑，即今宦橐萧然，犹有中台传谏草；诗书画一朝绝笔，令我征帆到此，不堪东阁吊官梅。
挽何金寿联
作者：黄体芳
朝代：清
体裁：联

薄宦共江南，记冬月维舟，花下清尊陪水部；思君在淮上，正秋风陨箨，留中哀音到山阳。
挽彭玉麟联
作者：黄体芳
朝代：清
体裁：联

于要官要钱要命中，斩断葛藤，千年试问几人比；从文正文襄文忠后，开先壁垒，三老相逢一笑云。
挽曾纪泽联
作者：黄体芳
朝代：清
体裁：联

有此佳使臣，万国方知天节贵；真堪续名父，一官惜以地卿终。
挽王仁堪联
作者：黄体芳
朝代：清
体裁：联

廉吏可为乎？只留半壁图书，与两袖清风，分贻儿辈；老夫既耄矣，剩有病中涕泪，随大江流水，洒到君前。
胜棋楼联
作者：黄体芳
朝代：清
体裁：联

人言为信，我始欲愁，子细思量，风吹绉一池春水；胜固欣然，败亦可喜，如何结局，浪淘尽千古英雄。
自题寓庐联
作者：黄体芳
朝代：清
体裁：联

卜居雅近评花市；入直常过谏草庐。
题藏书楼联
作者：黄体芳
朝代：清
体裁：联

东西汉，南北宋，儒林道学，集大成于二先生，宣圣室中人，吾党未容分两派；十三经，廿四史，诸子百家，萃总目至万余种，文宗江上阁，斯楼应许附千秋。
东宁春兴六首
作者：黄佺
朝代：清

昨夜园林播暖风，辛夷开尽小桃红。云封孤岛天阊外，竹拥人家烟雨中。社日尚难欺乳燕，波涛原不阻归鸿。王孙芳草情无限，一曲狂歌仰碧空。三十年来新辟境，春城郊郭俗繁华。槟榔生啖客唇艳，麦穗横簪女鬓斜。茅屋人烟连瓦屋，汉家箫管杂番家。惭余数载为名利，辜负寒园桃李花。赤嵌城东番檨林，云晴风静晓烟清。数声杜宇游人意，几点桃花仙客心。已对风尘磨旧剑，更从萍水调新琴。年来劳苦知谁为，亲发萧萧霜鬓侵。海角偏惊景物新，江城如画草如茵。黄开映日林头檨，绿长迎风水面蘋。庭树鸟啼回旅梦，故园花发为谁人。登楼在处堪成赋，何必江陵独怆神。青山舒却丽容姿，士女欢游杂沓时。尽解园林看芍药，谁从荆棘辨灵芝。无名鸟雀呼还止，有节筼筜翠自宜。今古枯荣非一定，祇应醉酒复吟诗。晓来无事步閒庭，花草当阶任意生。梅树犹开海外地，春风不落世中情。烟迷傀儡生番社，苔掩贺兰旧瓦城。壮志磋磨还未减，举头万里见云情。
东宁春兴六首·其一
作者：黄佺
朝代：清

昨夜园林播暖风，辛夷开尽小桃红。云封孤岛天阊外，竹拥人家烟雨中。社日尚难欺乳燕，波涛原不阻归鸿。王孙芳草情无限，一曲狂歌仰碧空。
东宁春兴六首·其三
作者：黄佺
朝代：清

赤嵌城东番檨林，云晴风静晓烟清。数声杜宇游人意，几点桃花仙客心。已对风尘磨旧剑，更从萍水调新琴。年来劳苦知谁为，亲发萧萧霜鬓侵。
东宁春兴六首·其二
作者：黄佺
朝代：清

三十年来新辟境，春城郊郭俗繁华。槟榔生啖客唇艳，麦穗横簪女鬓斜。茅屋人烟连瓦屋，汉家箫管杂番家。惭余数载为名利，辜负寒园桃李花。
东宁春兴六首·其五
作者：黄佺
朝代：清

青山舒却丽容姿，士女欢游杂沓时。尽解园林看芍药，谁从荆棘辨灵芝。无名鸟雀呼还止，有节筼筜翠自宜。今古枯荣非一定，祇应醉酒复吟诗。
东宁春兴六首·其六
作者：黄佺
朝代：清

晓来无事步閒庭，花草当阶任意生。梅树犹开海外地，春风不落世中情。烟迷傀儡生番社，苔掩贺兰旧瓦城。壮志磋磨还未减，举头万里见云情。
东宁春兴六首·其四
作者：黄佺
朝代：清

海角偏惊景物新，江城如画草如茵。黄开映日林头檨，绿长迎风水面蘋。庭树鸟啼回旅梦，故园花发为谁人。登楼在处堪成赋，何必江陵独怆神。
登冈山
作者：黄佺
朝代：清

海外高冈旧有声，偶然登眺最移情。步经未历嶙峋径，意解非常草木名。看去有山皆俯伏，朝来无水不分明。何妨猿狖缘林叫，且向上头听凤鸣。
三潭印月迎翠轩联
作者：黄倬
朝代：清
体裁：句

最喜荷花环佛界；每量湖水问渔人。
严先生钓台
作者：黄倬
朝代：清

水势潆洄分外青，舟行严濑认孤亭。故人若使侪台谏，御榻谁知有客星。尚爱渔歌随荇浦，欲从石室荐椒馨。危滩七里清泉酌，前路梅花指画屏。
西湖三潭印月联
作者：黄倬
朝代：清
体裁：联

笠屐清风怀昨日；湖山宦迹已三年。
挽周麟章联
作者：黄倬超
朝代：清
体裁：联

生平不逐时趋，纯吏纯儒，行事可为吾辈法；此后谁规余过，亦狂亦狷，如君真有古人风。
自题墓联
作者：黄允修
朝代：清
体裁：联

生执一经为弟子；死营孤冢傍先生。
贺张百熙60寿联
作者：黄元善
朝代：清
体裁：联

金鉴千秋，八荒寿域；衮衣九命，三辅黄图。
安平晚渡
作者：黄元弼
朝代：清

落日海天红，孤城一苇通。潮平轻荡桨，浪急半推篷。不尽栖飞鹜，无边断续虹。几回思共济，举首待长风。
法华寺
作者：黄元弼
朝代：清

旧时书舍几经迁，翠柏修篁引客怜。人去蝶回浑是梦，僧归花落已多年。茶厨不认避烟鹤，竹径犹存映月川。一片红尘何处洗，南华此日有新篇。
由天门登文殊院
作者：黄元治
朝代：清
体裁：五言律诗

小心坡上去，一步一从容。转脚过危磴，回头失好峰。岩悬梯以石，涧断渡于松。一线青天影，苍云护卧龙。
挽张百熙联
作者：黄兆枚
朝代：清
体裁：联

一个臣断断无他，年来悲悯劬皇，感物声情动朝野；天下事滔滔何止，论到是非新旧，付人知罪在春秋。
吴三桂系马椿
作者：黄兆麟
朝代：清

濞王遗迹渌江涯，嶪巀危椿绕古霞。此处山中曾系马，当年井底欲鸣蛙。寒烟十里闻啼鴂，灌木干寻噪晚鸦。鱼足昔时成窃据，至今甲胄在长沙。
舟中杂诗
作者：黄兆麟
朝代：清

牛羊下夕阳，薄暝散层麓。一叟荷樵归，蹋烟入茅屋。渔舟争渡喧，夜气沈溪曲。孤云扶月来，窥我隔修竹。篷窗筛碎影，斜映一篇读。万籁寂无声，江水澹凉绿。寥寥玄化间，生意幽然足。颓云压崇岭，飞雨洒空江。滩声作雷吼，涛奔如急泷。沈阴裹孤艇，四顾但苍苍。倚枕坐深黑，祇闻人语哤。冲风摧危壁，碎石堕琤瑽。舟子前后呼，篙楫相击撞。天威递收摄，急点停淙淙。开门望山岸，凉月挂鱼矼。
舟中杂诗·其一
作者：黄兆麟
朝代：清

牛羊下夕阳，薄暝散层麓。一叟荷樵归，蹋烟入茅屋。渔舟争渡喧，夜气沈溪曲。孤云扶月来，窥我隔修竹。篷窗筛碎影，斜映一篇读。万籁寂无声，江水澹凉绿。寥寥玄化间，生意幽然足。
舟中杂诗·其二
作者：黄兆麟
朝代：清

颓云压崇岭，飞雨洒空江。滩声作雷吼，涛奔如急泷。沈阴裹孤艇，四顾但苍苍。倚枕坐深黑，祇闻人语哤。冲风摧危壁，碎石堕琤瑽。舟子前后呼，篙楫相击撞。天威递收摄，急点停淙淙。开门望山岸，凉月挂鱼矼。
诸葛武侯铜蒺藜歌
作者：黄兆麟
朝代：清

罡风卷空云四垂，扁舟驾浪帆不倚。篷窗开笥光陆离，云看武侯铜蒺藜。芒耀四射形模奇，苔斑变作鳞之而。古如宝采腾鼎彝，峭如圭角森岐嶷。锐如颖脱囊中锥，晃如霜锷生戟枝。是真神物何崛崎，当年武功屯虎貔。风云八阵开鱼丽，连濠密布如棘茨。贼骑却顾奔且驰，定军山畔愁云迷。五丈原头星陨辉，金刀祚尽哲人萎。此物光芒长不隳，邺宫铜雀久尘泥。此物雷霆为护持，木牛流马千秋遗。奇筹转饷咸仰追，岂知当日雄军威。杈丫满营助险巇，即今入手含霜晖。英风飒飒砭人肌，眼中如见千熊罴。戈矛森列扬灵旗，昔读我乡陶园诗。汉中通守曾得之，毛君何缘憩神祠。沙场寸铁行囊携，舟中濡笔不敢题，满江白浪腾蛟螭。
诸葛武侯铜蒺藜歌
作者：黄兆麟
朝代：清
体裁：古风

罡风卷空云四垂，扁舟驾浪帆不倚。篷窗开笥光陆离，云看武侯铜蒺藜。芒耀四射形模奇，苔斑变作鳞之而。古如宝采腾鼎彝，峭如圭角森岐嶷。锐如颖脱囊中锥，晃如霜锷生戟枝。是真神物何崛崎，当年武功屯虎貔。风云八阵开鱼丽，连濠密布如棘茨。贼骑却顾奔且驰，定军山畔愁云迷。五丈原头星陨辉，金刀祚尽哲人萎。此物光芒长不隳，邺宫铜雀久尘泥。此物雷霆为护持，木牛流马千秋遗。奇筹转饷咸仰追，岂知当日雄军威。杈桠满营助险巇，即今入手含霜晖。英风飒飒砭人肌，眼中如见千熊罴。戈矛森列扬灵旗，昔读我乡陶园诗。汉中通守曾得之，毛君何缘憩神祠。沙场寸铁行囊携，舟中濡笔不敢题，满江白浪腾蛟螭。
过石梁河
作者：黄先瑜
朝代：清
体裁：五言律诗

曲折河流绕，人烟聚四围。岸蝉秋更急，江鸟雨还飞。地僻兵戈阻，年荒豆谷稀。客程知渐远，何日故乡归。
次郑继农咏观音阁韵
作者：黄光彬
朝代：清

禅林依旧想当然，魂梦常萦故里天。出宰资为慈慧果，归山续得钓游缘。活人济世成生佛，净性谈诗熟篆烟。赢我廿年消受福，老来蹑屐步能前。
寿钱性方六十
作者：黄光照
朝代：清

扰扰龙麟转斗忙，眼看时变鬓成霜。伤心一领辽东帽，济物千金肘后方。老未得閒诗有债，健能行乐酒犹狂。王孙裸葬庄周梦，生死齐观念两忘。
题评月轩吟草四首
作者：黄光照
朝代：清

角艺论文四十年，谊敦甥舅许随肩。退之馀事诗人作，愧我才非东野贤。渗黩乾坤鼎祚移，城崩霜陨变生奇。心伤一代成诗史，髣髴梅村皓首时。邺下才人徐伟长，感怀宿草恨茫茫。凭君哀诔生平见，阐发奇光修夜旸。诗人从古例遭穷，秀句多缘寒饿工。珍重一编丁卯集，运丁衰晚有唐风。
题评月轩吟草四首·其一
作者：黄光照
朝代：清

角艺论文四十年，谊敦甥舅许随肩。退之馀事诗人作，愧我才非东野贤。
题评月轩吟草四首·其三
作者：黄光照
朝代：清

邺下才人徐伟长，感怀宿草恨茫茫。凭君哀诔生平见，阐发奇光修夜旸。
题评月轩吟草四首·其二
作者：黄光照
朝代：清

渗黩乾坤鼎祚移，城崩霜陨变生奇。心伤一代成诗史，髣髴梅村皓首时。
题评月轩吟草四首·其四
作者：黄光照
朝代：清

诗人从古例遭穷，秀句多缘寒饿工。珍重一编丁卯集，运丁衰晚有唐风。
题谢节母篝灯课子图三首
作者：黄光照
朝代：清

一灯红豆对遗孤，荻罫辛勤欧母俱。阿父有书儿可读，勿求为吏但为儒。遗经授读望儿孙，篝火非徒恤纬心。直到纺塼凉月下，琅然才罢玉琴音。子能有见籍胶庠，阿母颜开鬓渐霜。苦节甘临原不爽，文孙又看继青箱。
题谢节母篝灯课子图三首·其一
作者：黄光照
朝代：清

一灯红豆对遗孤，荻罫辛勤欧母俱。阿父有书儿可读，勿求为吏但为儒。
题谢节母篝灯课子图三首·其三
作者：黄光照
朝代：清

子能有见籍胶庠，阿母颜开鬓渐霜。苦节甘临原不爽，文孙又看继青箱。
题谢节母篝灯课子图三首·其二
作者：黄光照
朝代：清

遗经授读望儿孙，篝火非徒恤纬心。直到纺塼凉月下，琅然才罢玉琴音。
题赵焕文茂才殉节纪
作者：黄光照
朝代：清

一死泰山重，如君讵有涯。文章新气节，忠义旧邦家。野水回秋意，空梁绵岁华。登楼愁北望，多被暮云遮。
翠楼吟·丙寅仲秋登舣舟亭赏桂，外子索赋
作者：黄兰雪
朝代：清

洗砚池边，舣舟亭畔，秋光乍晴堪掬。幽寻无限好，正开遍一林金粟。栏杆曲录。见隔坞回廊，临流修竹。香何酷，午风轻散，俊游云属。满目。看尽繁华，宛画图新展，十洲横幅。斜阳金碧里，爱行遍、陂塘林麓。丰碑高矗。缅一代英才，千秋芳躅。吟情触、远天忽送，数峰浓绿。
醉花阴·悼表妹周姞
作者：黄兰雪
朝代：清

香魂还忆人间否。烟缕消金兽。寂寞旧妆楼，环佩声遥，月照纱窗透。可怜人返瑶京后，忍见年时绣。篱角剩黄花，颤向西风，犹似生前瘦。
高阳台·秋晓
作者：黄兰雪
朝代：清

高树含烟，凉花滴露，碧天澄澈如波。促织声停，知人懒掷金梭。风前几度凝眸立，算愁心、无奈秋何。漫楼头、赢得遥峰，学敛双蛾。香消宝鸭云屏掩，早寒生楚簟，扇却轻罗。欲觅馀芬，池边但有残荷。争春旧馆听莺处，料而今、绿满庭莎。忍凭栏，数尽飞鸦，盻断明河。
晚过德庆
作者：黄其勤
朝代：清

江城临绝岸，草树望中迷。落照一峰秀，炊烟万灶齐。舟迟因涨缩，水远见天低。薄暮西风紧，遥传画角凄。
曹仁宪谨荣寿七言截句
作者：黄典
朝代：清

海滨邹鲁久难闻，振起颓风赖使君。大道难行今复见，天教斯地与斯文。斯文斯地异前时，学化端由治化施。文甲脩成人益奋，争誇良吏是贤师。良吏贤师尽识名，相逢但识我先生。群才雀跃忻华诞，同日霓裳一曲赓。霓裳一曲庆玉徽，三多五福颂声归。天心应监人心祝，南极星偕北斗辉。
曹仁宪谨荣寿七言截句·其一
作者：黄典
朝代：清

海滨邹鲁久难闻，振起颓风赖使君。大道难行今复见，天教斯地与斯文。
曹仁宪谨荣寿七言截句·其三
作者：黄典
朝代：清

良吏贤师尽识名，相逢但识我先生。群才雀跃忻华诞，同日霓裳一曲赓。
曹仁宪谨荣寿七言截句·其二
作者：黄典
朝代：清

斯文斯地异前时，学化端由治化施。文甲脩成人益奋，争誇良吏是贤师。
曹仁宪谨荣寿七言截句·其四
作者：黄典
朝代：清

霓裳一曲庆玉徽，三多五福颂声归。天心应监人心祝，南极星偕北斗辉。
挽方士淦联
作者：黄典五
朝代：清
体裁：联

五年典郡，二载从军，忆只身由绝域归来，教子尽成名，方期书著蔗余，坐拥百城夸学富；千里江云，三春淮雨，访先生正落花时节，赠诗偏爱我，讵料舟回菊所，别经□日痛星沉。
胜棋楼联
作者：黄冀升
朝代：清
体裁：联

红藕花开，打桨人犹夸粉黛；朱门草没，登楼我自吊英雄。
挽曾国荃联
作者：黄凤岐
朝代：清
体裁：联

平吴大憝，拯晋奇灾，丹诏表元勋，草木亦知贤太傅；胸有甲兵，身骑箕尾，苍冥留浩气，河山常壮圣清时。
挽曾纪泽联
作者：黄凤岐
朝代：清
体裁：联

平生慕张骞介子之流，杖策入燕云，一识已如封万户；世臣乃砺山带河所系，殒星惊楚望，九原谁复起斯人。
挽郭嵩焘联
作者：黄凤岐
朝代：清
体裁：联

平生好奖人才，看投刺满车，八百孤寒推軗轸；至死不忘君国，想安边有策，四千魂梦绕觚棱。
夏日幽居
作者：黄凯钧
朝代：清

白芨花残半夏生，经时不向市中行。一双啄木忽飞至，和我山房捣药声。
敬题先大父遗杖
作者：黄凯钧
朝代：清

未能家庙置衣裳，惟此遗筇七尺长。犹记晴和随出入，齐看九十尚康强。玄孙解捧夸同里，社酒扶归先一乡。寂寞人间将卅载，小同青鬓亦添霜。
纸扉
作者：黄勷
朝代：清
体裁：七言律诗

小构吟庐数笏宽，剡藤巧制作门阑。御风不碍终朝掩，得月犹能彻夜看。半壁白云归软肇，一帘寒雪卧袁安。鹤醒误认扉初启，欲向遥空振羽翰。
咏地瓜
作者：黄化鲤
朝代：清

兽掌龙蹄并有名，匀匀禹甸种初成。自从海外传嘉植，功用而今六谷争。不是黄台旧种传，周原生处陌连阡。青精好饭无他让，绝胜蹲鸱与玉延。味比青门食更甘，满园红种及时探。世间多少奇珍果，无补饔飧也自惭。酿成佳醴异香清，太白觞飞醉月倾。却笑江陵千树橘，封侯空自博虚名。
咏地瓜·其一
作者：黄化鲤
朝代：清

兽掌龙蹄并有名，匀匀禹甸种初成。自从海外传嘉植，功用而今六谷争。
咏地瓜·其三
作者：黄化鲤
朝代：清

味比青门食更甘，满园红种及时探。世间多少奇珍果，无补饔飧也自惭。
咏地瓜·其二
作者：黄化鲤
朝代：清

不是黄台旧种传，周原生处陌连阡。青精好饭无他让，绝胜蹲鸱与玉延。
咏地瓜·其四
作者：黄化鲤
朝代：清

酿成佳醴异香清，太白觞飞醉月倾。却笑江陵千树橘，封侯空自博虚名。
过筠溪吊故友黄瘦竹
作者：黄协埙
朝代：清

筠溪一曲水沄沄，每对苍筤辄忆君。万点落花词客泪，十年宿草故人坟。诗篇零乱飘秋雪，池馆荒凉剩夕曛。惆怅乡村乏椒醑，祇吟楚些吊湘云。
题倪云劬山塘听雨卷子
作者：黄协埙
朝代：清

蕉萃江湖鬓减青，客怀生怕雨冥冥。输君画舸寻春夜，独倚篷窗剪烛听。柔波涨鸭黛浮螺，泛罢觥船倚醉歌。何似新晴骑款段，山塘七里杏花多。
题倪云劬山塘听雨卷子·其一
作者：黄协埙
朝代：清

蕉萃江湖鬓减青，客怀生怕雨冥冥。输君画舸寻春夜，独倚篷窗剪烛听。
题倪云劬山塘听雨卷子·其二
作者：黄协埙
朝代：清

柔波涨鸭黛浮螺，泛罢觥船倚醉歌。何似新晴骑款段，山塘七里杏花多。
曹仁宪谨荣寿
作者：黄南金
朝代：清

钟英洛下擅儒珍，筮仕东瀛几度春。抚字从公无小大，持衡守正广陶甄。廉分杯酌清修志，明烱金悬远照神。耆寿允宜崇盛世，壬林嘏锡自天申。
挽张之洞联
作者：黄厚成
朝代：清
体裁：联

文章政事炳寰区，百城汗漫，八表经营，间气毓元勋，绩业传留，从此云霄万古；谋国筹边关至计，石画庙堂，金汤疆埸，怆怀溯名世，英灵常在，不教海水群飞。
柏林寺观李晋王画像歌
作者：黄叔琳
朝代：清

沙陀怀古趋僧舍，驻马柏林还看画。素绡拂拭生辉光，神威凛凛须眉张。红袍玉带结束好，唐季英雄一目眇。当时角立有朱三，百战干戈人易老。国仇未复留遗恨，破碎山河安足问？庄明带剑左右立，锦囊盛矢受遗训。谁欤写照妙入神，李家父子俱天人。鹰扬虎视空一世，经营惨淡传其真。千载留贻归净域，世无别本须珍惜。卷图四壁起英风，想象沙场万人敌。
送孙文博之云南省觐
作者：黄叔琳
朝代：清

此去行歌《陟岵》诗，短长亭外柳如丝。雨过山驿鸡啼竹，风送江程狖挂枝。花下迎亲依晓署，尊前忆弟梦春池。可能裁得相思锦，六六红鳞寄莫迟。
咏水沙连社
作者：黄叔璥
朝代：清

水沙连在万山中，一屿环湖映碧空。员顶净明傍作屋，渡头烟火小舟通。土乘水上作浮田，竹木交加草蔓延。最是此间勤稼穑，能同输赋足丰年。湖中员屿外重溪，三跨横藤人自迷。此境若非番社异，武陵洞口认花蹊。
咏水沙连社·其一
作者：黄叔璥
朝代：清

水沙连在万山中，一屿环湖映碧空。员顶净明傍作屋，渡头烟火小舟通。
咏水沙连社·其三
作者：黄叔璥
朝代：清

湖中员屿外重溪，三跨横藤人自迷。此境若非番社异，武陵洞口认花蹊。
咏水沙连社·其二
作者：黄叔璥
朝代：清

土乘水上作浮田，竹木交加草蔓延。最是此间勤稼穑，能同输赋足丰年。
壬寅1722仲冬过斗六门作
作者：黄叔璥
朝代：清

墙阴蕉叶依然绿，垄畔桃花自在红。冬仲何殊春候暖，蛮娘嬉笑竹围东。
晚次半线作
作者：黄叔璥
朝代：清

忆昔历下行，龙山豁我情。今兹半线游，秀色欲与争。林木正蓊蘙，岚光映晚晴。重冈如回抱，涧溪清一弘。里社数百家，对宇复望衡。番长罗拜跪，竹綵儿童迎。女娘齐度曲，頫首款噫鸣。璎珞垂项领，跣足舞轻盈。斗捷看麻达，飘飖双羽横。萨豉声铿锵，奋臂为朱英。王化真无外，裸人杂我氓。安得置长吏，华风渐可成。
漫记
作者：黄叔璥
朝代：清

沙辘行来界北边，裸人虽陋意殊虔。官厨未识都都味，首顶糍盘众妇先。聚薪然火烛天衢，一妪鸣金猫女趋。三椀鲸吞齐赐酒，合围挽手共歌呼。踏地分曹却退行，团花簇锦斗身轻。直前逞态蹁跹甚，高唱惟闻得得声。自闻天使过台时，番社遥临岂所期。内视土官能汉语，剧怜耄孺尽欢嬉。临发追攀不惮劳，行行为尔驻旌旄。蛮娘伏地齐声唱，一步争如一步高。谁言异类不同群，煦妪春温未忍分。见说新名回马社，他年留纪海东云。
漫记·其一
作者：黄叔璥
朝代：清

沙辘行来界北边，裸人虽陋意殊虔。官厨未识都都味，首顶糍盘众妇先。
漫记·其三
作者：黄叔璥
朝代：清

踏地分曹却退行，团花簇锦斗身轻。直前逞态蹁跹甚，高唱惟闻得得声。
漫记·其二
作者：黄叔璥
朝代：清

聚薪然火烛天衢，一妪鸣金猫女趋。三椀鲸吞齐赐酒，合围挽手共歌呼。
漫记·其二
作者：黄叔璥
朝代：清
体裁：七言绝句

聚薪然火烛天衢，一妪鸣金猫女趋。三碗鲸吞齐赐酒，合围挽手共歌呼。
漫记·其五
作者：黄叔璥
朝代：清

临发追攀不惮劳，行行为尔驻旌旄。蛮娘伏地齐声唱，一步争如一步高。
漫记·其六
作者：黄叔璥
朝代：清

谁言异类不同群，煦妪春温未忍分。见说新名回马社，他年留纪海东云。
漫记·其四
作者：黄叔璥
朝代：清

自闻天使过台时，番社遥临岂所期。内视土官能汉语，剧怜耄孺尽欢嬉。
番社杂咏二十四首
作者：黄叔璥
朝代：清

不为穴处不巢巅，布毯牢将两树缠。此味睡乡人不识，不须化蝶自翩翩。
番社杂咏二十四首
作者：黄叔璥
朝代：清

仰沫巨鱼才跃波，矢无虚发巧如何。于今苦学汉人法，驾筏施罛事转多。
番社杂咏二十四首
作者：黄叔璥
朝代：清

兽皮时出内山深，互市传来直至今。莫道汉人曾未到，熟番有路敢探寻。
番社杂咏二十四首
作者：黄叔璥
朝代：清

出草秋深尽夏初，刖蹄剖腹外无馀。当官已报社商革，五谷鸡豚一一书。
番社杂咏二十四首
作者：黄叔璥
朝代：清

制琴四寸截琅玕，薄片青铜窍可弹。一种幽音承齿隙，如闻私语到更阑。
番社杂咏二十四首
作者：黄叔璥
朝代：清

剉竹为椽扇缚筊，空擎梁上始编茅。落成合社欣相贺，席地壶浆笑语高。
番社杂咏二十四首
作者：黄叔璥
朝代：清

历书不识岁时增，月几回圆稻一登。邻社招邀同报赛，竹杯席地俗相仍。
番社杂咏二十四首
作者：黄叔璥
朝代：清

地辟年来少鹿场，焚林设阱两堪伤。擒生剪耳如黄犊，相逐平原互斗强。
番社杂咏二十四首
作者：黄叔璥
朝代：清

外沿大海内深溪，浮水葫芦每自携。惟有土官乘筏过，众擎如蚁两行齐。
番社杂咏二十四首
作者：黄叔璥
朝代：清

小楼贮粟号禾间，剉竹编茅盖自閒。应识名禾知本计，可专饮血事搜山。
番社杂咏二十四首
作者：黄叔璥
朝代：清

未经牵手尚腰围，习惯身轻走若飞。凉夜月明齐展足，羡他猫女愿同归。
番社杂咏二十四首
作者：黄叔璥
朝代：清

未负耕犁未服辀，谁教驯狎入栏收。番儿自惯无鞍马，大武山头捉野牛。
番社杂咏二十四首
作者：黄叔璥
朝代：清

殊风虽陋尚堪论，恤老收穷古意存。长者途逢皆却步，朋侪相见亦寒温。
番社杂咏二十四首
作者：黄叔璥
朝代：清

生儿出浴向河滨，仙气长留冷逼人。三保当年曾到处，南洋诸国尽称神。
番社杂咏二十四首
作者：黄叔璥
朝代：清

男冠毛羽女䰐鬖，衣极鲜华酒极酣。一度齐咻金一扣，不知歌曲但喃喃。
番社杂咏二十四首
作者：黄叔璥
朝代：清

盛植槟榔覆四檐，浓阴夏月失曦炎。猱升取子飞腾过，不用如钩长柄镰。
番社杂咏二十四首
作者：黄叔璥
朝代：清

社中各自置楼高，猫踏更番未觉劳。击柝宵严镖箭利，尽教鼠窃远潜逃。
番社杂咏二十四首
作者：黄叔璥
朝代：清

红毛旧习篆成蜗，汉塾今闻近社皆。谩说飞鸮难可化，泮林已见好音怀。
番社杂咏二十四首
作者：黄叔璥
朝代：清

绝岛中华古未通，生来惟斗此身雄。独馀一面狰狞外，人鸟楼台刺自工。
番社杂咏二十四首
作者：黄叔璥
朝代：清

荒地欲松园更腴，诛茅覆草令秋枯。种时禾秸惊风雨，杂植还教薏苡扶。
番社杂咏二十四首
作者：黄叔璥
朝代：清

蛮娘织作亦殊勤，圆木中空槽口分。尺布可堪持北去，但令知有达戈纹。
番社杂咏二十四首
作者：黄叔璥
朝代：清

赘婿为儿妇是家，还怜凿齿擦蕉花。何如高架迎归去，偕老相期礼自嘉。
番社杂咏二十四首
作者：黄叔璥
朝代：清

配他弦索亦相宜，小孔横将按鼻吹。引得凤来交唱后，何殊秦女欲仙时。
番社杂咏二十四首
作者：黄叔璥
朝代：清

霜钟云磬韵双清，何处村庄旋旋鸣。北客初来听不厌，那知此是夜舂声。
闻武洛社采薪歌
作者：黄叔璥
朝代：清

发声一唱竞嘻呵，不解腰眉语叠何。傀儡深藏那敢出，为闻武洛采薪歌。
挽吴恭亨妾李氏联
作者：黄叙泰
朝代：清
体裁：联

珠陨旁枝，昔闻厉妫伤孝伯之蚤死；尘生侧室，今见坡老哭朝云于暮年。
丈人观
作者：黄合初
朝代：清

万山环绕白云封，古树盘空鸟道丛。我叩仙坛清昼寂，倚阑时听一声钟。
入山
作者：黄合初
朝代：清

半日峨眉道，扶筇意洒然。片云飞绝壁，夜雨长流泉。偶憩三生石，来探小洞天。疏钟何处发，馀韵袅林烟。
春日过万里桥
作者：黄合初
朝代：清

万里桥边路，春来几度过。柳阴新水活，云意远山多。幻质非金石，閒情寄薜萝。偶逢江上侣，招我著渔蓑。
泰清宫观云气烹茶放歌
作者：黄合初
朝代：清

泰清仙界云轮囷，群峰滉洋悬无垠。呼朋拂袖历磴上，万象一白迷鸿钧。麻姑池畔鸳鸯井，泉香而洌汲修绠。携来古鼎试烹茶，雀舌乳花泛清影。我亦自信有仙缘，几番杖策来层巅。餐霞吸露润诗腑，吟破白云枕石眠。挂瓢久熟胡麻饭，食之能令筋骨健。五体清凉百病除，何须八石经时炼。白云涧内白云深，云静天青涧壑沈。茶罢天风吹飒飒，好听松梢万叶吟。
灌口场望迎仙阁
作者：黄合初
朝代：清

已近迎仙阁，滩犹斗石鸣。停琴招白鹤，回首望青城。云护岸难数，山空雪有声。重来学观化，万物尽浮生。
由上元宫之赵公山访丈人村
作者：黄合初
朝代：清

云烟面面出层峦，结伴寻幽叩石坛。水送桃花溪几曲，苔封石室路千盘。未逢常偓心先醉，欲仿荆关下笔难。咫尺会须凌绝顶，相逢一笑海天宽。
诸葛洞
作者：黄合初
朝代：清

满耳滩声吼，轻舟不可留。为收诸葛米，来拜武乡侯。洞古千年雪，林深五月秋。此间结庐住，补种竹清修。
赠琴吟
作者：黄合初
朝代：清

我有空山侣，响雪与流泉。相随经一载，何处寻成连。君是河阳辞赋手，奇书满架无不有。况擅史笔称三长，文献徵搜志不朽。汉家陵庙武乡祠，《蜀志》遗文时见之。典章金石详考订，非君博雅其谁为。羽流何幸附骥尾，一脉薪传继遗轨。小草药物收笼中，下里之词惭众美。书成直欲驾前贤，蜀中快睹珍珠船。祠堂永作琅嬛笈，顿教纸贵钞流传。愧乏琼琚何以报，流泉好奏《高山操》。安雅堂中持赠君，君应对此欣然笑。芙蓉开处试一弹，行看花县赓同调。
飞云洞
作者：黄合初
朝代：清

路入东坡道，玲珑古洞幽。云飞山欲动，雨过瀑争流。峭石撑孤阁，苍松倚小楼。文成遗碣在，读罢暮烟浮。
龙马潭
作者：黄合初
朝代：清

访胜逢迟日，春风拂面生。浮舟经古渡，倚树听流莺。地僻人踪少，云深石径平。仙源何处是，一水绕蓬瀛。
挽曾纪泽联
作者：黄名伟
朝代：清
体裁：联

乔梓羡齐名，正香祝南丰，懋建新猷恢旧业；枌榆欣托荫，记帆扬西极，□堪一见遽千秋？
登红毛城
作者：黄名臣
朝代：清

雄镇当年控上游，波涛万顷望中收。鲲身云合晴皆雨，鹿耳风生夏亦秋。潮汐时通沧海气，乾坤中划大江流。从兹岛屿风烟静，极目纵横尽钓舟。
竹溪寺
作者：黄名臣
朝代：清

竹阴堪坐客，野日映溪流。山静人烟远，钟鸣佛殿幽。牟尼空世界，古寺闭清秋。疑是三摩地，来看石点头。
剥皮亭联
作者：黄君美
朝代：清
体裁：联

冤孽而今重对对；人心到此再惺惺。
曹仁宪谨荣寿
作者：黄启
朝代：清

俗易风移至治蒸，士民鼓舞颂冈陵。群然华祝三多愿，果尔门迎五福增。宰邑忻歌蚕绩著，跻堂喜把兕觥称。六旬甲子来年足，百岁期颐瑞可徵。
咏上澹水八社
作者：黄吴祚
朝代：清

初冬出草入山深，先向林间听鸟音。荜雀飞来音较亮，诸番竞奋逐前禽。社中留客劝衔杯，诸妇相将送酒来。误进一杯须尽饮，漫分辞受起嫌猜。
咏上澹水八社·其一
作者：黄吴祚
朝代：清

初冬出草入山深，先向林间听鸟音。荜雀飞来音较亮，诸番竞奋逐前禽。
咏上澹水八社·其二
作者：黄吴祚
朝代：清

社中留客劝衔杯，诸妇相将送酒来。误进一杯须尽饮，漫分辞受起嫌猜。
咏水沙连图
作者：黄吴祚
朝代：清

二十馀社尽边湖，南北沿崖仄经纡。斗六门来通一线，诸番形胜岛中无。五色尨毛杂树皮，织成罽毯世稀奇。蛮娘妍好珠垂项，不见做田歌舞时。
咏水沙连图·其一
作者：黄吴祚
朝代：清

二十馀社尽边湖，南北沿崖仄经纡。斗六门来通一线，诸番形胜岛中无。
咏水沙连图·其二
作者：黄吴祚
朝代：清

五色尨毛杂树皮，织成罽毯世稀奇。蛮娘妍好珠垂项，不见做田歌舞时。
挽张之洞联
作者：黄嗣东
朝代：清
体裁：联

堕泪读遗碑，岂有酖人羊叔子；登门怀旧价，更无好士韩荆州。
挽张之洞联
作者：黄嗣东
朝代：清
体裁：联

天胡丧斯文也，老拜皋比病未能，伤如之何，人师难得；帝思日赞襄哉，昔歌虿尾今谁嗣，死且不朽，蛮荆来威。
挽张百熙联
作者：黄嗣东
朝代：清
体裁：联

九重泉路尽交期，招魂大别；八百孤寒齐下泪，恸哭长沙。
挽郭嵩焘联
作者：黄嗣东
朝代：清
体裁：联

仰止在千秋，虏拜中令，童迎使君，合天下英才，乐亲有道。历四朝皆受特达之知，立言立功立德，与古为徒，待他时振笔直书，多口孤臣昭信史；枉驾已三世，祖论文章，父谭性理，与不肖昆季，几等忘年。前十日犹以遗藁见属，如尹如惠如夷，闻风兴起，问何事抚棺痛哭，伤心薄海大人师。
贺张百熙60寿联
作者：黄嗣东
朝代：清
体裁：联

帝命汝司徒，敬敷五教；天锡公纯嘏，永肩一心。
挽张百熙联
作者：黄嗣艾
朝代：清
体裁：联

居公乡里，读公文章，慕公德业，一代人材亡，苍生剧哀痛；宗教殖民，铁路殖民，工商殖民，群雄心事谲，广厦孰支持。
挽郭嵩焘联
作者：黄国忠
朝代：清
体裁：联

擅昌黎大笔、太史奇文，东粤系讴思，艳说完人光列传；是有道丰神、汾阳福泽，南荆崇物望，屡承余荫覆卑官。
挽吴可读联
作者：黄国瑾
朝代：清
体裁：联

哀吁九天，明春秋一统；昭垂两疏，与日月双悬。
闲咏二绝
作者：黄图安
朝代：清

落花天气半晴阴，好去寻芳傍碧林。是物含情知爱惜，莺声声里唤春深。桃花水到报平渠，喜动新流见跃鱼。一枕羲皇午梦后，数行小试右军书。
夜坐
作者：黄图成
朝代：清

寂坐浑无赖，天空黑气沈。残镫耿寒夜，疏雨碎愁心。懒与书相接，聊将酒半斟。孤鸿云外响，凄切感人深。
舟返盐渎寄邗上诸子
作者：黄图成
朝代：清

还家八十日，浑似客中游。雁序倏离别，骊歌空唱酬。水天三百里，风雨一扁舟。倚枕潮声急，乡心逐浪流。
短歌行
作者：黄垍
朝代：清

龙蟠于泥，蚖其肆之。虎处于柙，爪牙安施？委巷之犬，吠声如豹。廒仓之鼠，口厌梁稻。太行居后，孟门居前。佥夫之心，君子畏焉。方寸之中，乃有五岳。磊砢嵚崎，五丁焉凿。精卫填海，愚公移山。为之在人，成之在天。
送屺公周邑侯南归
作者：黄垍
朝代：清

君从西郊来，旌旆光如电。父老遮道左，争欲识君面。君从西郊归，雪压荒丘树。独有春风发，送君千里路。
三到罗浮口号
作者：黄培芳
朝代：清

名山似约我长来，四百芙蓉拂面开。傥遇麻姑话尘世，三番清浅见蓬莱。
奉赠郑侍御贯亭先生
作者：黄培芳
朝代：清

天南正气著兰台，松桂林中见雅材。骢马乍从京国返，素车旋别故山来。朝端风度张金鉴，海内文章董玉杯。梓里苍生皆引领，仁言还望泽蒿莱。
浮山第一楼联
作者：黄培芳
朝代：清
体裁：联

万壑烟云浮槛出；半天松竹拂窗来。
海天吟
作者：黄培芳
朝代：清

南溟万古滔滔流，中有三山日照之神洲，仙人骑鲸欻隐见，破浪忽到东南头。铁城锦水一都会，群山万壑开遐陬。七星峰上琼花发，五桂岩边琪草幽。疑从十洲三岛分此境，离离员峤波间浮。金屑垣，桂花村，何须秦时桃花源。我住花村最深稳，夜夜海月照我门。珊瑚宝树出海底，明珠簸弄蛟龙吞。天风吹月海山白，仙人与我倾芳樽。遥指海水千尺深，琅琅高歌海天吟。海波连山高接天，天上灵妃顾嫣然，会当乘槎牛斗边。
秋日过三元宫山馆听越尘道人弹琴
作者：黄培芳
朝代：清

越冈之麓屋数椽，萧疏草树凉娟娟。青山一角横竹牖，残阳半壁闻风蝉。高秋过此不忍去，道人招手何欢然。栖心早岁游物外，风姿俊爽神高骞。道书愧我未曾读，石室且喜来谈玄。清琴妙得沈夫子，饭罢为我弹五弦。平沙古调最清越，恍惚雁落凉风天。迟回更奏汉宫秋，和平幽怨情意传。闻师正有罗浮兴，抱琴好坐飞云巅。黄龙白鹤在眼前，琪花瑶草纷岩边。石楼三更日已县，铁桥缥缈来群仙。此时左顾白玉蟾，右挹葛稚川，何必海上呼成连。嗟余安得蹑屐从师往，四百峰头吹笛眠。
秋日郊行
作者：黄培芳
朝代：清

平芜落落野烟环，稻获云空指顾间。隔岸人呼秋水渡，倚楼僧看夕阳山。霜高鹰隼凌霄健，风淡牛羊出牧间。行处漫倾村店酒，帽檐插得菊花还。
罗浮放歌
作者：黄培芳
朝代：清

我思太古洪荒来，川泽融液山胚胎。水流山峙天地奠，更有离合何奇哉。尧时九年嗟澒洞，禹甸九土犹蒿莱。水患怀襄极泛滥，山疑飘荡无根荄。相传神山在渤海，三峰上耸金银台。一朝蓬莱失左股，南溟涌出浮崔嵬。巨灵有意故附会，罗浮合并难中开。铁桥横互入云汉，造物好奇为此玩。两仪原自太极生，二山定有元精贯。旷观五岳镇中原，衡山乃在诸夏半。罗浮徒以佐命名，杰出空负炎州冠。北岳既临北地隅，南岳合居南海畔。不尔当推粤岳崇，肇锡嘉名成壮观。仙居第七古洞天，畸人逸士求神仙。稚川获得丹砂日，安期不遇祖龙年。竹符丹灶本荒忽，灵禽异蝶还蹁跹。逃名洗耳来古涧，尽醉卖酒余平田。当时周罗诸钜公，流连景物兹山中。儒先岂有烟霞癖，山水偶契仁智胸。粤洲祖，泰泉翁，居山著述侔化工。图经特为辟真面，贤关何意埋荒丛。今秋我来追奇踪，遥探四百三名峰。飞流万丈白练素，列岫千朵青芙蓉。出门前导呵哑虎，入室近玩摩铜龙。忽看云气骤弥合，翻似海色翻鸿濛。阴晴朝暮各变态，淡浓远近纷修容。荒村几度绽梅萼，古亭尽日吹松风。峦烟蜑雨忆坡老，参横月落怀师雄。我生未得游五岳，五岳披图思大略。莽苍崇宏定有余，幽秀灵奇当不若。我与山灵信知己，山灵于我如有约。使我来时风日佳，天公为我净林壑。题诗何必碧纱笼，放怀且倒金樽酌。
自题门联
作者：黄培芳
朝代：清
体裁：联

五百年第宅；十三代书香。
开春偶题草堂
作者：黄堂
朝代：清

晨雪欲渐霁，出门念何之。山墅此轩豁，屡来诚不辞。当户照高梅，繁花何离离。念此谁护植，磊落寒犹姿。草木交冬春，颇似穷居时。骨干苟不立，何由待华滋。抚树再三叹，为汝发歌词。人生有本志，憔悴复奚为。
登观音山绝顶
作者：黄堂
朝代：清
体裁：五言律诗

荒林耸碧岑，久坐静禅心。不雨苔常湿，无云洞自阴。僧闲祗树冷，鸟语落花深。高阳有元度，支遁足相寻。
自松江抵苏州舟中
作者：黄堂
朝代：清

千涧复万涧，出湖旋入湖。桥多帆屡落，村小店仍孤。酒艇供晨饮，吴歌当夜呼。秋风起寥泬，还与问莼鲈。
观音山绝顶
作者：黄堂
朝代：清
体裁：五言律诗

荒林耸碧岑，久坐静禅心。不雨苔常湿，无云洞自阴。僧閒祇树冷，鸟语落花深。高阳有伭度，支遁足相寻。
集杭州俗语诗
作者：黄增
朝代：清
体裁：诗

色不迷人人自迷，情人眼里出西施。有缘千里来相会，三笑徒然当一痴。
登镇境山
作者：黄士鼎
朝代：清
体裁：五言律诗

登高冯远眺，翠色落江关。峡口云常吐，荆门水自环。烟浓点茅屋，木脱见秋山。无限游人意，相看白鹤还。
寿握卿陈先生四十八
作者：黄天德
朝代：清

天高气爽露华涵，介寿登筵晋酒酣。胜友歌诗敲砚北，德星聚野耀闽南。筹添海屋知盈百，祝效华封已得三。来岁知非旋服政，频年矍铄拜恩覃。
哭从弟翰思检讨
作者：黄天球
朝代：清

灵和殿柳及春荣，顿尽风流散落英。池草碧时空有梦，人琴亡后不成声。案头尘掩銮坡橐，门下哀衔玉笋生。遗业萧条维四壁，夕阳孤映穗帷清。
吊吕汲公墓
作者：黄天策
朝代：清

山鬼然疑路险难，当年怀古泪阑珊。故封蚁鼠神凄惨，遗匣蛟龙事渺漫。宰树云沈荒堞暗，丰碑雨销墓门寒。江天野寺萧萧晚，怀古苍茫倚碧峦。
吊吕汲公墓
作者：黄天策
朝代：清
体裁：七言律诗

山鬼然疑路险难，当年怀古泪阑珊。故封蚁鼠神凄惨，遗匣蛟龙事渺漫。宰树云沈荒堞暗，丰碑雨锁墓门寒。江天野寺萧萧晚，怀古苍茫倚碧峦。
海心亭联
作者：黄奎光
朝代：清
体裁：联

有亭翼然，占绿水十分之一；何时闲了，与明月对饮而三。
桃花庵三贤祠联
作者：黄奭
朝代：清
体裁：联

四朵兆金瓯，是二千石美谈，不因五色书云，谁识名流皆五马；万花停玉局，惟六一堂如旧，若溯三贤谥典，合将祠额署三忠。
贺彭邦畴60寿联
作者：黄奭
朝代：清
体裁：联

诗集擅千秋，宰相祖风开八百；易堂宗九子，翰林乡望迈寻常。
贺阮元妾刘恭人70寿联
作者：黄奭
朝代：清
体裁：联

温温恭人，母以子贵；潭潭相府，日引春长。
集句联
作者：黄奭
朝代：清
体裁：联

为国桢干；作主股肱。
集句联
作者：黄奭
朝代：清
体裁：联

为国桢干；配曜岳嵩。
集句联
作者：黄奭
朝代：清
体裁：联

令仪令色；允武允文。
集句联
作者：黄奭
朝代：清
体裁：联

以义抑强，以仁恤弱；乃台吐曜，乃岳降精。
集句联
作者：黄奭
朝代：清
体裁：联

内怀温洞，外撮强虐；功绵日月，名勒管弦。
集句联
作者：黄奭
朝代：清
体裁：联

刚毅多略；文雅少畴。
集句联
作者：黄奭
朝代：清
体裁：联

剖演奥艺；恬忽世荣。
集句联
作者：黄奭
朝代：清
体裁：联

四时最好是三月；万里谁能访十洲。
集句联
作者：黄奭
朝代：清
体裁：联

天与厥福；世有令名。
集句联
作者：黄奭
朝代：清
体裁：联

姿兼申甫；德侔产奇。
集句联
作者：黄奭
朝代：清
体裁：联

威隆秋霜，恩逾冬日；言合雅谟，虑中圣权。
集句联
作者：黄奭
朝代：清
体裁：联

学为儒宗，行为士表；爱若慈父，畏若神明。
集句联
作者：黄奭
朝代：清
体裁：联

广祈多福；博览群书。
集句联
作者：黄奭
朝代：清
体裁：联

应运挺度；通神达明。
集句联
作者：黄奭
朝代：清
体裁：联

敦诗悦礼；含谟吐忠。
集句联
作者：黄奭
朝代：清
体裁：联

文艳彬彧；风曜穆清。
集句联
作者：黄奭
朝代：清
体裁：联

智含渊薮；絜如圭璋。
集句联
作者：黄奭
朝代：清
体裁：联

桂柏栋梁，麟凤堂室；雍凉朱草，文山紫芝。
集句联
作者：黄奭
朝代：清
体裁：联

比踪豹产；膺姿管苏。
集句联
作者：黄奭
朝代：清
体裁：联

玉树以珊瑚作枝，珠帘以玳瑁为押；赤雁与斑麟俱下，醴泉与甘露同飞。
集句联
作者：黄奭
朝代：清
体裁：联

玑镜照临，山河容纳；风质洞远，仪止祥华。
集句联
作者：黄奭
朝代：清
体裁：联

珠角擅奇，山庭表德；天球并价，日观同光。
集句联
作者：黄奭
朝代：清
体裁：联

瑞林朋生，祥禽辈作；卿云似盖，甘露如珠。
集句联
作者：黄奭
朝代：清
体裁：联

种德收福；干国栋家。
集句联
作者：黄奭
朝代：清
体裁：联

立行可模，置言成范；徽猷克著，声绩聿宣。
集句联
作者：黄奭
朝代：清
体裁：联

笃礼崇义；抱淑守真。
集句联
作者：黄奭
朝代：清
体裁：联

组织仁义，琢磨道德；栋梁华夏，舟楫江河。
集句联
作者：黄奭
朝代：清
体裁：联

翔风膏雨；左书右琴。
集句联
作者：黄奭
朝代：清
体裁：联

耽乐术艺；揪敛吉祥。
集句联
作者：黄奭
朝代：清
体裁：联

行义高劭；体性温仁。
集句联
作者：黄奭
朝代：清
体裁：联

言不失典术，行不越矩度；威以怀殊俗，德以化圻民。
集句联
作者：黄奭
朝代：清
体裁：联

论史可听，谈元愈默；幽居少事，野性多闲。
集句联
作者：黄奭
朝代：清
体裁：联

躬洁冰雪，夷然清皓；性发兰石，生自馥芬。
集句联
作者：黄奭
朝代：清
体裁：联

达性任情，得其欢乐；布政施惠，拜为公卿。
集句联
作者：黄奭
朝代：清
体裁：联

金石九茎，木禾六秀；明珠一寸，白玉四环。
集句联
作者：黄奭
朝代：清
体裁：联

金铃玉佩相磋切；珠蕊琼花斗剪裁。
集句联
作者：黄奭
朝代：清
体裁：联

钩河擿雒；奉魁承杓。
集句联
作者：黄奭
朝代：清
体裁：联

镜文虹于绮疏，浸兰泉于玉砌；握珠胎而冠月，振琼树而韬霞。
集句联
作者：黄奭
朝代：清
体裁：联

鹊笑鸠舞，大喜在后；麟子凤雏，和气所居。
集句联
作者：黄奭
朝代：清
体裁：联

黄金盒里盛红雪；碧玉盘中弄水晶。
集字联
作者：黄奭
朝代：清
体裁：联

临类咸和，取诸无妄；随时观感，咸与同人。
集字联
作者：黄奭
朝代：清
体裁：联

今居古稽极乐事；外和内峻大贤风。
集字联
作者：黄奭
朝代：清
体裁：联

修竹抱山，春亭映水；幽兰得地，虚室当风。
集字联
作者：黄奭
朝代：清
体裁：联

合室能文，自是盛事；放生为乐，可得大年。
集字联
作者：黄奭
朝代：清
体裁：联

契古风流春不老；怀人天气日初长。
集字联
作者：黄奭
朝代：清
体裁：联

将相风和天地静；修齐事大古今同。
集字联
作者：黄奭
朝代：清
体裁：联

流水长亭，春风静宇；幽兰一室，修竹万山。
集字联
作者：黄奭
朝代：清
体裁：联

虚能引和，静能生悟；仰以察古，俯以观今。
集字联
作者：黄奭
朝代：清
体裁：联

迁固同文，惠列殊抱；管乐佐世，老彭引年。
新居落成
作者：黄如许
朝代：清

作室非关富有馀，免遭风雨足安居。家无子敬千囷粟，架只匡衡数卷书。砌上苔痕新洗刷，窗前草色未芟除。竹城旧雨如相访，好认门联暂息车。
潜园探梅
作者：黄如许
朝代：清

今年春比去年迟，开到园梅客未知。涵镜轩前风雪重，捲帘好共看南枝。
烛泪
作者：黄如许
朝代：清

秋风帘内启芜函，蜡炬当风映酒衫。试问成灰乾也否，英雄有泪却仍衔。
破书
作者：黄如许
朝代：清

遗编丛卷有尘埋，破到难堪手细揩。借此守残兼抱缺，不妨净几巧安排。
溪西
作者：黄始
朝代：清

溪西人家秋水生，孤舟常自三更行。一声啼鸟半江月，才到两山天欲明。
春日行
作者：黄媛贞
朝代：清
体裁：古风

蝶粉蜂黄春习习，无言立在栏干侧。情怀不胜风日香，离别那堪杨柳色。花飞花飞飞若何，美人红泪沾香罗。天路苍茫不可涉，水潗潗兮山峨峨。
春闺咏
作者：黄媛贞
朝代：清
体裁：古风

云飞月落天将明，新莺娇啭前窗声。琴书相向两无赖，无端独自愁盈盈。娥娥红粉帘栊里，閒花满瓶插香水。流苏轻揭晓光寒，强自添衣情已矣。春风吹人人更愁，红日未满栏干头。如何如何梦不在，鹧鸪啼上花间楼。
晚望
作者：黄媛贞
朝代：清
体裁：古风

秋空木叶寒，日落湖云冷。微雨滴梧桐，安知别离恨。
秋夜歌
作者：黄媛贞
朝代：清
体裁：古风

寒萧萧兮清夜中，栏干十二留西风。西风愁人愁如此，冷蛩声彻罗帏空。閒心更惜秋光老，总是深深结怀抱。翠被香馀绣枕单，复起镫前翻旧稿。
秋窗阅史
作者：黄媛贞
朝代：清
体裁：古风

幽怀阅古今，叹息因何设。君心昧虚灵，孤臣恨难彻。负却精诚言，向彼炎曲舌。咸若尧舜仁，如何有兴灭。林下秋来风，夙夜吹不竭。
立秋日梦分得成字
作者：黄媛贞
朝代：清

窗前修竹洗来清，且理琴书托此生。凉到半庭分夏去，梦将一字许秋成。凌虚久接梧桐影，孤坐新惊砧杵声。我意正悲时节易，更教重论月中情。
卧钟
作者：黄子云
朝代：清

台城越西隅，萧飒秋岩清。金镛卧不起，？峞如长鲸。岁久厚地裂，半与泥沙平。下压黄泉脉，上腾白虎精。虚中广百围，出入纵横行。不知何代物，漫灭无其名。碧埋鬼血鲜，红蚀土花萦。日月光摩荡，风雷力支撑。对之不敢叩，肃肃栖神明。正始久歇绝，甘同秋草并。太宝关天意，显晦非人争。庙廷奏箫韶，世自求其声。
卧钟
作者：黄子云
朝代：清
体裁：古风

台城越西隅，萧飒秋岩清。金镛卧不起，𡾊峞如长鲸。岁久厚地裂，半与泥沙平。下压黄泉脉，上腾白虎精。虚中广百围，出入纵横行。不知何代物，漫灭无其名。碧埋鬼血鲜，红蚀土花萦。日月光摩荡，风雷力支撑。对之不敢叩，肃肃栖神明。正始久歇绝，甘同秋草并。太宝关天意，显晦非人争。庙廷奏箫韶，世自求其声。
大洋
作者：黄子云
朝代：清

不觉舟如叶，随风入窅冥。潮来天宇白，日照海门青。孤屿遥相认，危樯觉有灵。中流抚身世，万里一浮萍。
孟庙
作者：黄子云
朝代：清

歇马馀残照，循墙谒閟宫。冠裳王者并，俎豆圣人同。战国风趋下，斯文日再中。低徊抚松柏，惆怅仰龟蒙。
山中守岁歌
作者：黄子云
朝代：清

山扉凄凄烟日暮，瞥眼新年年复故。还欣齿发未尽凋，颇觉村园亦成趣。粘户重书郁垒符，插檐高折冬青树。茅堂洒扫豁心颜，博山一缕沉香烟。厨门之东出新妇，手捧炰脍盈盘餐。大儿随行主家祭，稚女移灯封井泉。中天空光若电扫，知是邻家共迎灶。僮呼如愿未移时，山妻亦媚西南奥。绕室炉添松火温，一枝梅破冰瓶笑。黄昏促席饮屠苏，上座居然属老夫。我家瓦盆尽陈列，兴酣小大相歌呼。遭逢苟非尧舜世，腐儒安得欢妻孥。来朝天子朝元初，谁补《豳风》守岁图？
度仙霞岭
作者：黄子云
朝代：清

鸟道纡回上，猿声缥缈闻。峰盘三百级，身入万重云。天地闽中险，阴晴岭半分。出关尽蛮语，端合作参军。
毛氏园观牡丹
作者：黄子云
朝代：清

十亩芳菲宅，名花最后看。乍疑春欲醉，可爱露难乾。倚日自矜宠，回风不受寒。药阑频徙倚，吟望夕阳残。
画鹰
作者：黄子云
朝代：清

轩轩摩空翮，忽入堂楹内。四壁黯光晶，萧瑟若野外。委形是何年，画师阿尔粺。苟非大匠手，笔力何超迈。至今天风入，如闻解旋带。金眸左右动，辉练光碎。亦知边秋至，毛骨痒生疥。燕雀声啾啾，惧其转晴快。耸身欲著人，座客悄怀退。猛气莽峥嵘，飒与云霄会。恭惟丹山鸟，大圣自仁爱。绵邈烟雾际，不乏枭獍辈。何由厉霜飙，抟击清草昧。顾眄粉墨姿，陡觉雄心在。敛翮难飞腾，中怀空抑忆。
自桐庐次富春江口
作者：黄子云
朝代：清

连山塞东南，两岸夹日月。冥寞含元精，木石皆奇倔。标摧栖鹘巢，湍迸潜虬窟。弯澴七里泷，艰险逾溟渤。卓哉羊裘翁，千春炳高节。江声暮不死，岸容春更活。悠悠六合中，吾道照岩穴。
舟行望南韶诸山
作者：黄子云
朝代：清

出关青不断，天地日逼窄。连峰塞东南，显晦错朝夕。峭摩层穹心，窟压厚坤脉。壁面劈洪荒，狞色向人射。羲阳回六辔，照见灵斧迹。轮囷长鲸鬣，嵌空老龙脊。血埋霓影红，藓蚀铜花碧。女皇补天后，狼藉五色石。哀壑惨光晶，沆漭玄云积。乳窦溅瀑丝，一泓耿幽白。中峰石扇开，直下雷声騞。枯杉皮复苏，卧柏腹全坼。落日风泠泠，山鬼摄人魄。下土径绝踪，邈与人境隔。我行逾千里，丘壑兴转剧。逝将凌紫崖，逍遥炼金液。此意恐未然，一身有驱迫。扁舟转瞬过，回首已夙昔。
蒋子空水刀歌
作者：黄子云
朝代：清

金飙飒飒霜天高，高堂日月明秋毫。锦袖掣开宝刀露，蒋侯直立栏前操。此物来自海西国，影落洪波断鳌极。不知何代降元精，使我白帝生颜色。回看天地莽峥嵘，晶光所向无留行。五陵侠客久错莫，床头夜吼声铿鍧。铜花拂拭苍鳞碎，将军战血馀腥在。锋锷摧崩鼓角前，精灵踸踔风雷外。此时起舞月光寒，雪龙掉尾凌空翻。泰山欲倒海水立，二十八宿皆离垣。玉关杀气连穹昊，安得西走咸阳道。天生神物岂沉沦，叹息风前我将老。
那坝望海
作者：黄子云
朝代：清

大块更无外，鸿蒙混两间。龙行何处雨，蜃现别洲山。一气涵诸夏，层波走百蛮。茫茫万馀里，仍向此中还。
题太白楼
作者：黄子云
朝代：清

文章睥睨世无敌，湖海飘零气转遒。六代诗坛馀此席，一江春色独登楼。为君天特开青嶂，题壁人今亦白头。犹有浣花祠屋在，怀铅直欲锦城游。
史梦兰继室田太夫人九十大寿
作者：黄子康
朝代：清
体裁：联

廓大公心垂坤道法，德里？传来，有口皆称女尧舜；咏难老什献介眉觥，看宾僚戾止，低头依样拜神仙。
次大兄韵
作者：黄子瀚
朝代：清

经忆坐拥十余年，彩笔生花腾紫烟。脉衍西南荣玉树，气来西北秀芝兰。窦家五桂谁得似，王氏三槐我得全。瀛郡台边游泮水，长安道上著鞭前。
艳曲
作者：黄子锡
朝代：清
体裁：古风

学织九张机，香罗叠舞衣。轻鸾千二百，风起尽翻飞。湖中并蒂莲，岸上同心苣。三十六鸳鸯，飞来不飞去。
书所见
作者：黄子高
朝代：清

乳鸭浮萍水满地，酒旗风细雨丝丝。木棉几树花如火，又是清明上冢时。
小庭
作者：黄子高
朝代：清

小庭无过客，阒寂画帘垂。细雨花朝近，晴光社日迟。蛛丝横屋角，蝶粉满芳枝。自起翻书帙，墙西日又移。
挽曾国荃联
作者：黄学廉
朝代：清
体裁：联

九重温语惜忠魂，为三朝柱石之臣，是谓不朽；半壁苍生仰霖雨，自六代王谢而后，谁逮我公。
台湾吟
作者：黄学明
朝代：清

四溟中断此孤悬，日月轮高见影偏。泣泪鲛人朝入市，凝寒金气夜干天。马鞍矗起青全岛，鹿耳雄开障百川。盛气消沉无觅处，牛羊来下翠岩烟。漆身裸体类山麌，有古遗风不是愚。蔓草束头分角髻，青筐归市买陬隅。编莎似橐箍腰骨，截竹为圈塞耳珠。蛮曲听来无一字，行歌岩下采春芜。山花满插鬓头光，蛮妇蛮童一样妆。久嚼槟榔牙齿黑，新成曲糵口脂香。草间察节知风色，日下承暄度岁霜。独有生男无喜处，女郎求室迓儿郎。山深深处又深山，一种名为傀儡番。负险杀人誇任侠，终年煨芋饱儿孙。烟霞铸骨身能寿，薜荔为衣冬亦温。鸟道倚天高不极，惯常奔走捷如猿。
台湾吟·其一
作者：黄学明
朝代：清

四溟中断此孤悬，日月轮高见影偏。泣泪鲛人朝入市，凝寒金气夜干天。马鞍矗起青全岛，鹿耳雄开障百川。盛气消沉无觅处，牛羊来下翠岩烟。
台湾吟·其三
作者：黄学明
朝代：清

山花满插鬓头光，蛮妇蛮童一样妆。久嚼槟榔牙齿黑，新成曲糵口脂香。草间察节知风色，日下承暄度岁霜。独有生男无喜处，女郎求室迓儿郎。
台湾吟·其二
作者：黄学明
朝代：清

漆身裸体类山麌，有古遗风不是愚。蔓草束头分角髻，青筐归市买陬隅。编莎似橐箍腰骨，截竹为圈塞耳珠。蛮曲听来无一字，行歌岩下采春芜。
台湾吟·其四
作者：黄学明
朝代：清

山深深处又深山，一种名为傀儡番。负险杀人誇任侠，终年煨芋饱儿孙。烟霞铸骨身能寿，薜荔为衣冬亦温。鸟道倚天高不极，惯常奔走捷如猿。
水西谣十八首 其一 罗甸王
作者：黄宅中
朝代：清
体裁：古风

南人不复反，诸葛善用兵。伟哉卢鹿帅，薄伐佐南征。到今传济火，妇孺知令名。血食千馀年，世享封爵荣。水西祀名宦，六代扬贤声。宜配武侯祠，万古留精英。
水西谣十八首 其七 双孝闾
作者：黄宅中
朝代：清
体裁：古风

乡国传孝行，埙篪并继美。至今闾巷间，犹称双孝子。孝子岂为名？啧啧挂人齿。当年两青衿，胶庠驾方轨。潜德发其光，式庐表厥里。守土劝邦人，闻者宜兴起。
水西谣十八首 其三 垦山土
作者：黄宅中
朝代：清
体裁：古风

老农忙垦山，妇稚率蚤作。曝日南山阳，寒冬赤两脚。挥锸沙砾问，礐磝石参错。畸零不成田，春种秋亦获。云梯万层接，草屋数椽缚。山高乏泉水，硗确地皮薄。十日夏无霖，裂如龟背灼。天活瘠土民，雾雨时时落。
水西谣十八首 其九 补助亭
作者：黄宅中
朝代：清
体裁：古风

我观补助亭，有怀前太守。立塾义仓旁，择师诲稚幼。有仓储粟谷，荒年饥可救。有塾养童蒙，寒微出孝秀。瘠土劳思善，岂必待庶富。于此养而教，偷薄归淳厚。所期后来者，次第整荒陋。作室美轮奂，垣墉毋弃旧。
水西谣十八首 其二 宣慰司
作者：黄宅中
朝代：清
体裁：古风

女官恰英举，万里朝天子。参政礼儒贤，心折书一纸。东川禄氏孤，绳武仍继起。助顺平逆藩，荷戈戮封豕。朝廷视边陲，近如门闼里。改土设流官，十甲编六里。土目称官家，苗裔犹安氏。旧时蛮貊邦，今与邹鲁比。
水西谣十八首 其五 种青棡
作者：黄宅中
朝代：清
体裁：古风

橡叶可饲蚕，其材同檞栎。俗呼青棡树，沿山栽历历。当年陈太守，富民课蚕绩。至今遵义绸，工与蜀锦敌。荒郡乏棉桑，无襦寒女戚。胡不饲橡蚕，橡土宜沙砾。贤哉刘与郑，图谱缕分晰。种之三四年，青青叶可摘。
水西谣十八首 其八 节孝坊
作者：黄宅中
朝代：清
体裁：古风

圣朝重教化，旌善到巾帼。九天日月光，下照蓬茅宅。请看大方城，罗施古夷貊。今也官道旁，华表列如戟。辉煌书姓氏，雕琢若圭璧。风雨休剥残，雪霜洗洁白。郁郁涧边松，青青陵上柏。不改岁寒心，常护贞女石。
水西谣十八首 其六 铲罂粟
作者：黄宅中
朝代：清
体裁：古风

园中淡巴菰，烟品资日用。几等茶与酒，取携朝夕供。何物阿芙蓉，重洋来吕宋。嗟我醉梦人，甘为鸩毒中。蛮徼乃效尤，罂粟土多种。花时取其汁，煎熬上品重。趋利忘其害，触罪繁狱讼。煌煌中丞疏，申法警愚蠢。愿言去非种，嘉谷勤培壅。永怀寿阳公，乐府天下颂。
水西谣十八首 其十 采铅厂
作者：黄宅中
朝代：清
体裁：古风

厥贡铁银镂，赋出梁州土。滇黔铜铅场，采运领官府。滇铜输上京，万里驶川橹。黔铅到泸州，买舟募蜀贾。山陬洞穴开，挖矿凿槌斧。所求地产丰，凭尔人力取。岂独资一州，铸币冶炉鼓。转运济公家，力作赡贫户。
水西谣十八首 其十一 挖煤洞
作者：黄宅中
朝代：清
体裁：古风

寒风袭破屋，煤火燃昕宵。天活此方人，德产钟岧峣。千斧敲石罅，一窍开山腰。岁长入渐深，洞穴窥迢遥。铮铮石如铁，凿凿纷出窑。铜山取易竭，利用兹独饶。官廨围炉坐，冬裘暖于貂。良夜卧温室，不知檐雪飘。可怜负炭人，伛偻恒折腰。更有挖煤夫，力瘁颜色焦。
水西谣十八首 其十七 谕土目
作者：黄宅中
朝代：清
体裁：古风

土司改流官，土目仍世业。同为太平民，治以官府法。自享租赋馀，何忧田土狭。不知恤其佣，贫者日匮乏。鞭笞如牛马，诛求到鸡鸭。书券潜称贷，移户换牌甲。以此讼端生，频烦判牍押。侯主侯疆以，恩意须周洽。为歌《载芟》诗，侑尔筒酒呷。
水西谣十八首 其十三 蹲鸱颂
作者：黄宅中
朝代：清
体裁：古风

春分种荞麦，谷雨种包谷。不如栽洋芋，一亩收百斛。正月土松覆，五月卵抱熟。圆实结累累，蕃衍采盈掬。我闻嘉禾里，培莳遍山谷。四乡勤菑畲，八口佐饘粥。
水西谣十八首 其十二 磨香车
作者：黄宅中
朝代：清
体裁：古风

人家藏岭树，涧水泻山谷。砌石浪穿渠，激机轮转木。维山有嘉卉，操斧入林麓。斫削收众材，香尘碾似曲。恰教水运车，前却等推毂。磨成金屑碎，爇向玉炉馥。那须人力施，坐收功效速。此法盍广行，水利好兴复。以之制水排，旱溉田中谷。又或为水碓，闲舂溪上屋。波及惠无穷，勤将陂堰筑。
水西谣十八首 其十五 举孝廉
作者：黄宅中
朝代：清
体裁：古风

于公驷马门，早为子孙祝。阴德如耳鸣，为善天所福。我愿刑曹吏，以此为私淑。守土惭凉德，只虞官谤速。佐我以惠民，尔亦昌其族。一编法戒书，展卷焚香读。心地培善根，燕翼有贻谷。请看连理枝，相将赋苹鹿。
水西谣十八首 其十八 变夷俗
作者：黄宅中
朝代：清
体裁：古风

跳月会男女，婚配无礼仪。转房尤悖戾，兽行人所嗤。哀丧反歌舞，作戛已非宜。而况以火葬，惨伤胡可为？猓罗古荒裔，百年风化移。凡此蛮夷俗，有司宜正之。熙阳照昧谷，草偃和风吹。吏职在奉宣，歌谣为训词。
水西谣十八首 其十六 锢奴婢
作者：黄宅中
朝代：清
体裁：古风

乌蛮赤脚婢，垂老为人役。生子亦人奴，身锢主人宅。吁嗟尔无夫，何以有子息？试问主人翁，主人不省识。人孰无儿女，此事损阴骘。少小役其身，既长宜婚匹。九真年齿配，柳州书佣赎。作歌劝富人，哀哉此茕独！
水西谣十八首 其十四 豺狗行
作者：黄宅中
朝代：清
体裁：古风

村人逐豺狗，四邻荷戈走。谓逞饕餮心，横肆贪残口。攫我牛羊群，野牧警童叟。甚且入藩垣，伤生泣孺妇。嗟尔狗盗雄，诸偷听指嗾。为害甚豺狼，纵容谁之咎？勿为太叔宽，使聚萑苻薮。逐恶如鹰鹯，惠人称众母。
水西谣十八首 其四 纺棉车
作者：黄宅中
朝代：清
体裁：古风

卒岁无衣褐，豳风嗟妇子。边郡乏蚕桑，卉衣而草履。心仪南垞翁，苦心教闾里。买棉制纺车，分给穷巷里。使之习纺织，生计凭十指。贫家妇率女，富家妪课婢。处处机杼兴，人人衣食纪。敦俗劝民勤，要从妇功起。
潮阳吊黄义士
作者：黄安涛
朝代：清

一介远游士，身亡国社墟。旅魂三尺土，遗迹几箱书。食禄生堪愧，求仁死不虚。至今莲幕下，香火佛龛如。
示姚燮
作者：黄安涛
朝代：清
体裁：五言律诗

月共故人来，柴门向晚开。呼僮先下榻，携手重登台。记否吹箫夜，依然入画梅。经年话相忆，冷拨地炉灰。
肃武亲王墓大松歌
作者：黄安涛
朝代：清

苍虬力拗千霄势，却走横枝塞空际。惊涛倾泻万壑风，浓荫周遮百弓地。梢长叶密骨干重，架木盘盘四围捧。白日阴森苔磴寒，行人下马神先竦。一株最巨当墓门，五株拱揖如弟昆。冰霜不改古时色，雨露自沐先朝恩。九泉蟠曲根如铁，琥珀斑斑凝汗血。龙鳞怒裂虬髯张，想见当年熊雄杰。维王手挈千熊罴，佐命入关开帝墓。扫除流寇奠秦蜀，战功赫奕垂丰碑。箕尾归天留毅魄，宗盟世笃同磐石。殡宫宰木郁葱葱，一派滋培关国脉。
西山题名作
作者：黄安涛
朝代：清

自有此山有此石，万古无人留笔迹。我曹乃欲记姓名，应被山灵笑哑哑。伊子蹑屩汀州来，非是寻常行路客。过庭墨妙擅八分，不倩磨岩真可惜。解衣十丈绳梯登，兔豪秃蘸墨几升。庚庚石理细熨帖，云烟吐纳龙鸾腾。萍踪偶借墨缘结，好事还凭后人说。江流永奠民患消，此日题名应不灭。
黔山
作者：黄安涛
朝代：清

黔山了无奇，众皱互高下。互古天西南，难为远行者。石棱横钩衣，沙砾乱戛踝。脱愁上竿鱼，蹶恐注坡马。如何五丁迹，步步不相舍。庶几生我面，开心待输写。马尾一山落，马头一山起。山山不知名，日月但如此。几年不见山，初心见山喜。入山转厌山，山灵讵蒙耻。寻常屐齿间，所见我过矣。浪游无好山，皮相无真士。飞云与牟珠，奇幻两擅胜。偶因介通衢，遂尔引游兴。轩舆镇阗骈，诗什竞持赠。如彼入世人，一例务圆应。傥教锁烟霞，搜奇恐难罄。安得谢客儿，一一凿荒磴。
黔山·其一
作者：黄安涛
朝代：清

黔山了无奇，众皱互高下。互古天西南，难为远行者。石棱横钩衣，沙砾乱戛踝。脱愁上竿鱼，蹶恐注坡马。如何五丁迹，步步不相舍。庶几生我面，开心待输写。
黔山·其三
作者：黄安涛
朝代：清

飞云与牟珠，奇幻两擅胜。偶因介通衢，遂尔引游兴。轩舆镇阗骈，诗什竞持赠。如彼入世人，一例务圆应。傥教锁烟霞，搜奇恐难罄。安得谢客儿，一一凿荒磴。
黔山·其二
作者：黄安涛
朝代：清

马尾一山落，马头一山起。山山不知名，日月但如此。几年不见山，初心见山喜。入山转厌山，山灵讵蒙耻。寻常屐齿间，所见我过矣。浪游无好山，皮相无真士。
春日郊居
作者：黄宗会
朝代：清
体裁：七言律诗

雨后春山才欲苏，烧痕犹是旧模糊。水搜枯桕根连石，云压长松鬣满庐。鸟倦余寒还敛翼，花欺暂暖已垂须。荒村景物多幽赏，不惜芒鞋绕径纡。
象田山赠石雨
作者：黄宗会
朝代：清
体裁：古风

杖头已拨千峰雾，入水拖泥何处去。岭头日落黄芦暗，老麂呼风毛欲竖。岭底溪深泥正紫，中有幽人草茅住。长年袖钵垂手归，濯足溪头弄新句。天寒路冻寂无人，钁头铿然掘枯芋。我来一笑调偶同，摩挲寒崖数烟树。深夜孤镫倒牛箧，戛更病雁亦哀诉。雄峰大刹列相望，两宗法席纷旁午。子独何为饿空谷，笑勘诸方多不顾。垂钩岂解钓狞龙，元赏时与古人遇。
象田山赠石雨
作者：黄宗会
朝代：清

杖头已拨千峰雾，入水拖泥何处去。岭头日落黄芦暗，老麂呼风毛欲竖。岭底溪深泥正紫，中有幽人草茅住。长年袖钵垂手归，濯足溪头弄新句。天寒路冻寂无人，头铿然掘枯芋。我来一笑调偶同，摩挲寒崖数烟树。深夜孤镫倒牛箧，戛更病雁亦哀诉。雄峰大刹列相望，两宗法席纷旁午。子独何为饿空谷，笑勘诸方多不顾。垂钩岂解钓狞龙，元赏时与古人遇。
曹仁宪谨荣寿七言截句
作者：黄宗岳
朝代：清

春秋椿算八千年，银烛金樽肆绮筵。自古天心钟睌节，洛阳杖履亦神仙。水清不受半尘侵，大雅扶轮振士林。卅载甘棠誇苃憩，淡江桃李又成阴。
曹仁宪谨荣寿七言截句·其一
作者：黄宗岳
朝代：清

春秋椿算八千年，银烛金樽肆绮筵。自古天心钟睌节，洛阳杖履亦神仙。
曹仁宪谨荣寿七言截句·其二
作者：黄宗岳
朝代：清

水清不受半尘侵，大雅扶轮振士林。卅载甘棠誇苃憩，淡江桃李又成阴。
挽柏贵联
作者：黄宗汉
朝代：清
体裁：联

十年再到，一面无缘，谱谊僚情，尺素顿增遗迹感；五岭绥疆，重营怀远，蟠根错节，寸丹谁谅老臣心。
七夕梦梅花
作者：黄宗羲
朝代：清
体裁：古风

梅花独立正愁绝，冰缠雾死卧天阙。孤香牢落护残枝，不随飘堕四更月。新诗句句逼空濛，嫣然一笑隔林樾。有如高士白云表，牛矢烟消山雪合。一生寒瘦长镵句，伸头窥天亦半缺。谁寄山瓢落叶中，泻向梅花同傲兀。已上六韵梦中作，瓜舍驱猪方矻矻。床头摸衣境过清，不谓三伏犹未卒。始知此夜梅花诗，未与炎景相唐突。
三月十九日闻杜鹃
作者：黄宗羲
朝代：清
体裁：古风

江村漠漠竹枝雨，杜鹃上下声音苦。此鸟年年向寒食，何独今闻摧肺腑。昔人云是古帝魂，再拜不敢忘旧主。前年三月十九日，山岳崩颓哀下土。杂花生树莺又飞，逆首依然逋膏斧。燕山模糊吹蒿薤，江表熙怡卧钟鼓。太王蓄意及圣昌，奥窔通诚各追数。金马封事石渠书，怨毒犹然在门户。静听呜咽若有谓，懦夫不难安寠薮。何不疾呼自庙堂，徒令涕泣沾草莽。
与徐昭法
作者：黄宗羲
朝代：清
体裁：古风

人传徐昭法，可闻不可见。我今上灵岩，钟鼓集法眷。相看尽陈人，不参以时彦。徐子最后来，布袍巾幅绢。储公览拙文，珍重压端砚。徐子翻读之，喟然而称善。谓是震川后，叙事无人荐。虞山加粉泽，可谓不善变。落此一瓣香，百年如觌面。出其论文书，并与他著撰。体裁既整齐，字句亦工练。夜坐天山堂，诸家评略遍。人言子寡言，子言如竹笕。乃知世知子，犹为子之羡。
五月二十八日书诗人壁
作者：黄宗羲
朝代：清
体裁：七言绝句

不识山村路纵横，但随流水小桥行。一春尚未闻黄鸟，玉女峰前第一声。
五月二十八日书诗人壁
作者：黄宗羲
朝代：清
体裁：七言绝句

不钩帘幕昼沉沉，难向庸医话病深。不识诗人容易病，一春花鸟总关心。
五月二十八日书诗人壁
作者：黄宗羲
朝代：清
体裁：七言绝句

水晶宫殿玉雕阑，丝竹丛中墨未干。却道诗情多富贵，故教村落写荒寒。
五月复遇火
作者：黄宗羲
朝代：清
体裁：古风

局促返旧居，鸡犬共一轩。缩头床下雨，眯眼灶中燔。南风怪事发，正当子夜前。排墙得生命，再拜告九圆。臣年已五十，否极不终还。发言多冒人，举足辄违天。半生滨十死，两火际一年。莫言茅屋陋，宾客非等闲。鬼目不相瞷，而逊华堂坚。其理不可解，辨说空田田。昨者刘伯绳，为我不安眠。仆本方外人，岂终保丘园。
先忠端公祠堂落成王明府蒿伊命广文沈令辰摄二月丁祭
作者：黄宗羲
朝代：清

昔年西石一茅亭，多少名贤口血成。待得奄儿咋舌死，不能兵火又支撑。镫暗香销四十年，不妨破屋带林泉。西山之薇汨罗水，便是《招魂》第一篇。黄竹浦间几劫灰，祠门正对舜江开。土人不识忠魂返，但讶天边雪浪来。一瓣香来自紫宸，风和日美庙堂新。野人争说前朝事，赴狱当年亦丙寅。膝下抛离六十年，音容只在梦魂间。塑来未必能相似，尚有怜儿旧日颜。
先忠端公祠堂落成王明府蒿伊命广文沈令辰摄二月丁祭·其一
作者：黄宗羲
朝代：清
体裁：七言绝句

昔年西石一茅亭，多少名贤口血成。待得奄儿咋舌死，不能兵火又支撑。
先忠端公祠堂落成王明府蒿伊命广文沈令辰摄二月丁祭·其三
作者：黄宗羲
朝代：清
体裁：七言绝句

黄竹浦间几劫灰，祠门正对舜江开。土人不识忠魂返，但讶天边雪浪来。
先忠端公祠堂落成王明府蒿伊命广文沈令辰摄二月丁祭·其二
作者：黄宗羲
朝代：清
体裁：七言绝句

镫暗香销四十年，不妨破屋带林泉。西山之薇汨罗水，便是《招魂》第一篇。
先忠端公祠堂落成王明府蒿伊命广文沈令辰摄二月丁祭·其五
作者：黄宗羲
朝代：清
体裁：七言绝句

膝下抛离六十年，音容只在梦魂间。塑来未必能相似，尚有怜儿旧日颜。
先忠端公祠堂落成王明府蒿伊命广文沈令辰摄二月丁祭·其四
作者：黄宗羲
朝代：清
体裁：七言绝句

一瓣香来自紫宸，风和日美庙堂新。野人争说前朝事，赴狱当年亦丙寅。
八月小尽接家书有感
作者：黄宗羲
朝代：清

秋深昏晓异温凉，静坐南窗白日长。青镜丝丝添鬓白，家书岁岁说年荒。摩挼老脚登嵩华，堆叠沙锅煮雪霜。此愿此生犹未遂，问谁挽汝落尘糠。擎拳竖脚此苍天，惭愧何曾让昔贤。一击便当千里近，孤身只合万山巅。握中算子饶王伯，筑里新声杂铁铅。斯意今人无会取，故令花草得嫣然。
八月小尽接家书有感·其一
作者：黄宗羲
朝代：清
体裁：七言律诗

秋深昏晓异温凉，静坐南窗白日长。青镜丝丝添鬓白，家书岁岁说年荒。摩挼老脚登嵩华，堆叠沙锅煮雪霜。此愿此生犹未遂，问谁挽汝落尘糠。
八月小尽接家书有感·其二
作者：黄宗羲
朝代：清
体裁：七言律诗

擎拳竖脚此苍天，惭愧何曾让昔贤。一击便当千里近，孤身只合万山巅。握中算子饶王伯，筑里新声杂铁铅。斯意今人无会取，故令花草得嫣然。
十一月二十八日大雪
作者：黄宗羲
朝代：清
体裁：七言律诗

为说他年雨雪时，数番真足系追思。长安貂帽旗亭酒，樊榭芒鞋古寺诗。冰柱千寻逢洞口，桃花万树压湖湄。于今垂老荒村里，布被蒙头不出楣。
十二月二十二日梦汪魏美
作者：黄宗羲
朝代：清
体裁：七言律诗

湖上游踪已数年，梦中相遇在开先。幅巾酒量曾如旧，僧舍寒镫何处眠。湖海故人将尽矣，风波此老尚巍然。那堪出入如相避，孤负山阴雪后船。
卧病旬日未己闲书所感
作者：黄宗羲
朝代：清

此地那堪再度年，此身惭愧在灯前。梦中失哭儿呼我，天末招魂鸟降筵。好友多从忠节传，人情不尽绝交篇。于今屈指几回死，未死犹然被病眠。
卧病旬日未已闲书所忆·其一
作者：黄宗羲
朝代：清
体裁：七言律诗

此地那堪再度年，此身惭愧在镫前。梦中失哭儿呼我，天末招魂鸟降筵。好友多从忠节传，人情不尽《绝交》篇。于今屈指几回死，未死犹然被病眠。
卧病旬日未已闲书所忆·其二
作者：黄宗羲
朝代：清

却火烧余此病身，更无思卢染秋尘。打钟扫地今行者，阮哭嵇狂仆恨人。风浪满庭闲暮日，莺花极目坐芳辰。静中探得真消息，只觉于今万物亲。
卧病旬日未已闲书所忆·其二
作者：黄宗羲
朝代：清
体裁：七言律诗

却火烧余此病身，更无思虑染秋尘。打钟扫地今行者，阮哭嵇狂仆恨人。风浪满庭闲暮日，莺花极目坐芳辰。静中探得真消息，只觉于今万物亲。
卧病旬日未已，闲书所感（二首选一）
作者：黄宗羲
朝代：清

此地那堪再度年？此身惭傀在灯前。梦中失哭儿呼我，天末招魂鸟降筵。好友多从忠节传，人情不尽绝交篇。于今屈指几回死，未死犹然被病眠。
周公谨砚
作者：黄宗羲
朝代：清
体裁：七言绝句

剩水残山字句饶，剡源仁近共推敲。砚中斑驳遗民泪，井底千年恨未销。
周公谨砚
作者：黄宗羲
朝代：清
体裁：七言绝句

弁阳片石出塘栖，馀墨犹然积水湄。一半已书亡宋事，更留一半写今时。
周公谨砚（四首选二）
作者：黄宗羲
朝代：清

弁阳片石出塘栖，馀墨犹然积水湄。一半已书亡宋事，更留一半写今时。剩水残山字句饶，剡源仁近共推敲。砚中斑驳遗民泪，井底千年恨未销。
壬寅二月遇火次陶韵
作者：黄宗羲
朝代：清
体裁：古风

长松缚茅宇，乱石开南轩。夜半有明烛，停午无烟燔。三载钁头滑，花药满春前。坎止复流行，心迹异方圆。年荒避盗贼，旧居姑且还。春风吹野火，红焰涨遥天。新诗焦泥壁，老树夭长年。颓园寒瀑响，土锉月中闲。遂令长往计，牢落难贞坚。故书出焰中，叶叶如荷田。惜此复幸此，不废食与眠。吾尝訾遗山，卖书乃买园。
壬寅二月遇火次陶韵
作者：黄宗羲
朝代：清

长松缚茅宇，乱石开南轩。夜半有明烛，停午无烟燔。三载头滑，花药满春前。坎止复流行，心迹异方圆。年荒避盗贼，旧居姑且还。春风吹野火，红焰涨遥天。新诗焦泥壁，老树夭长年。颓园寒瀑响，土锉月中闲。遂令长往计，牢落难贞坚。故书出焰中，叶叶如荷田。惜此复幸此，不废食与眠。吾尝訾遗山，卖书乃买园。
寒夜月仿孟东野体
作者：黄宗羲
朝代：清
体裁：古风

霜辉濯寒魄，景象恒过清。止于枕上看，不可立中庭。枕上一尺光，中庭千里横。千里多伤悲，一尺已峥嵘。贫病赏明月，更无丝竹声。但言此夜好，已完看月情。始知天有月，不为贫病明。
寻张司马墓
作者：黄宗羲
朝代：清
体裁：七言律诗

草荒树密路三叉，下马来寻日色斜。顽石呜呼都作字，冬青憔悴未开花。夜台不敢留真姓，萍梗还来酹晚鸦。牡砺滩头当日客，茫然隔世数年华。
山居杂咏
作者：黄宗羲
朝代：清
体裁：七言律诗

锋镝牢囚取决过，依然不废我弦歌。死犹未肯输心去，贫亦岂能奈我何！廿两棉花装破被，三根松木煮空锅。一冬也是堂堂地，岂信人间胜著多。
山居杂咏
作者：黄宗羲
朝代：清

锋镝牢囚取次过，依然不废我弦歌。死犹未肯输心去，贫亦岂能奈我何！廿两棉花装破被，三根松木煮空锅。一冬也是堂堂地，岂信人间胜著多。
正月晦日同泽望至草庵与克归话旧
作者：黄宗羲
朝代：清
体裁：七言律诗

风篁窈窕樵人路，初癖丛林洞下宗。墙角梅花五六树，窗前积雪两三峰。弁山诸老吾亲见，画壁苍颜喜再逢。惭愧廿年尘上老，始闻嗣法有渠侬。
王仲撝侍御过龙虎草堂
作者：黄宗羲
朝代：清

十年有五惊弹指，又复烦君入剡中。斜日蜂喧荞麦路，断云犬吠瀑花东。相看髯鬓都成雪，岂料乾坤尚在笼。应是未还车马债，枉教南北遍游踪。剡湖岂是乏茅蓬，那得君来住此中。百卷纬书真绝学，千秋国史附江东。古松流水宵移算，红药青棂晓负笼。方伎儒林凭位置，谁知世外有行踪。
王仲撝侍御过龙虎草堂·其一
作者：黄宗羲
朝代：清
体裁：七言律诗

十年有五惊弹指，又复烦君入剡中。斜日蜂喧荞麦路，断云犬吠瀑花东。相看髯鬓都成雪，岂料乾坤尚在笼。应是未还车马债，枉教南北遍游踪。
王仲撝侍御过龙虎草堂·其二
作者：黄宗羲
朝代：清
体裁：七言律诗

剡湖岂是乏茅蓬，那得君来住此中。百卷纬书真绝学，千秋国史附江东。古松流水宵移算，红药青棂晓负笼。方伎儒林凭位置，谁知世外有行踪。
花朝宿石井
作者：黄宗羲
朝代：清

绳穿忆得去年事，惭愧高楼听落湍。红烛犹嫌寒话短，竹鸡亦道路行难。相看白鬓经三世，耐得青松此两山。感慨便成孤负却，铜丸钱汁是常餐。廿年曾宿溪山路，枕上仍前彻夜风。清气不容尘外虑，好诗多在月明中。花前闻鸟声偏乱，兵后持杯泪易浓。珍重西窗书甲子，续游何日剪灯红。
花朝宿石井·其一
作者：黄宗羲
朝代：清
体裁：七言律诗

绳穿忆得去年事，惭愧高楼听落湍。红烛犹嫌寒话短，竹鸡亦道路行难。相看白鬓经三世，耐得青松此两山。感慨便成孤负却，铜丸钱汁是常餐。
花朝宿石井·其二
作者：黄宗羲
朝代：清
体裁：七言律诗

廿年曾宿溪山路，枕上仍前彻夜风。清气不容尘外虑，好诗多在月明中。花前闻鸟声偏乱，兵后持杯泪易浓。珍重西窗书甲子，续游何日剪灯红。
苍水
作者：黄宗羲
朝代：清

少年苦节何人似？得此全归亦称情。废寺醵钱收弃骨，老生秃笔记琴声。遥空摩影狂相得，群水穿礁浩未平。两世雪交私不得，只随众口一闲评。
苍水
作者：黄宗羲
朝代：清
体裁：七言律诗

廿年苦节何人似，得此全归亦称情。废寺醵钱收弃骨，老生秃笔记琴声。遥空摩影狂相得，群水穿礁浩未平。两世雪交私不得，只随众口一闲评。
蚤发东明禅院同芝儿
作者：黄宗羲
朝代：清
体裁：古风

钟声破山霭，绳床卷余梦。雾交猿路迥，泉乱鱼心纵。断虹方斗日，春禽有剩弄。灰暖梯水田，树广贫居栋。世乱才息心，何免泉石讽。
读上蔡语录上蔡家极有好砚后尽舍之一好砚亦与人慨然赋此
作者：黄宗羲
朝代：清
体裁：古风

有宋上蔡谢先生，一砚不留磨破瓦。要使胸中自廓然，世间何物更难舍。而吾平生玩物心，扰扰无殊于野马。忽然北风卷土去，不名一钱在屋下。突兀三砚真奇物，天将史笔委之野。一砚龙尾从西土，治乱存殁泪堪把。一砚活眼晕九重，秋水时向明窗泻。丁子王作合玉砚，千祀古文出亡社。三砚纵横傍短檠，雪屋无烟亦潇洒。昔年送女入甬东，穴壁偷儿不相假。吾时闻之在中途，欲行不前奈两踝。娇儿阿寿恐吾伤，乞得滑砚强吾写。吾为阿寿勉强笑，握笔终然多牵惹。开卷今见上蔡事，使我愧汗如盛夏。丈夫力不能自割，偷儿真为益我者。儿亡三载砚四年，有贼不向贫家打。
过塔子岭
作者：黄宗羲
朝代：清
体裁：七言绝句

西风飒飒卷平沙，惊起斜阳万点鸦。遥望竹篱烟断处，当年曾此看桃花。
过法相寺
作者：黄宗羲
朝代：清
体裁：七言绝句

不到名蓝数十年，重来风景觉萧然。山中幸喜存长历，劫冷能留不坏烟。
送万季野北上
作者：黄宗羲
朝代：清
体裁：七言律诗

三叠湖头入帝畿，十年鸟背日光飞。四方声价归明水，一代贤奸托布衣。良夜剧谈红烛跋，名园晓色牡丹旂。不知后会期何日，老泪纵横未肯稀。
金陵哭外舅叶六桐先生
作者：黄宗羲
朝代：清

泥涂身事苦，行止自难持。春雨迷台路，秋声滞燕矶。音尘三月断，传说数番疑。夙昔风期在，青镫或见之。人传星陨日，正是月亏时。流水秦淮咽，黄花篱落衰。编文后死责，税服礼经疑。泪入三泉下，寒风莫浪吹。
金陵哭外舅叶六桐先生·其一
作者：黄宗羲
朝代：清
体裁：五言律诗

泥涂身事苦，行止自难持。春雨迷台路，秋声滞燕矶。音尘三月断，传说数番疑。夙昔风期在，青镫或见之。
金陵哭外舅叶六桐先生·其二
作者：黄宗羲
朝代：清
体裁：五言律诗

人传星陨日，正是月亏时。流水秦淮咽，黄花篱落衰。编文后死责，税服礼经疑。泪入三泉下，寒风莫浪吹。
钱宗伯牧斋
作者：黄宗羲
朝代：清
体裁：七言律诗

四海宗盟五十年，心期末后与谁传。凭裀引烛烧残话，嘱笔完文抵债钱。红豆俄飘迷月路，美人欲绝指筝弦。平生知己谁人是？能不为公一泫然。
青藤歌
作者：黄宗羲
朝代：清
体裁：古风

离奇轮囷岁月长，犹见当年读书意。忆昔元美主文盟，一捧珠盘同受记。七子五子广且续，不放他人一头地。踽踽穷巷一老生，倔强不肯从世议。破帽青衫拜孝陵，科名艺苑皆失位。叔考院本供排场，伯良《红闺》咏丽事。弟子亦可长黄池，不救师门之憔悴。岂知文章有定价，未及百年见真伪。光芒夜半惊鬼神，即无中郎岂肯坠。余尝山行入深谷，如此青藤亦累累。此藤苟不遇文长，篱落粪土谁人视。斯世乃忍弃文长，文长不忍一藤弃。吾友胜吉加护持，还见文章如昔比。
饮洋溪
作者：黄宗羲
朝代：清
体裁：七言律诗

重九已过五日强，菊花消息在茅堂。江山此处无兵马，红紫阶前正艳阳。甲子差年皆庆历，永和一会尽清狂。篱边不惜分携去，借得寒镵木柄长。
春日张古余太守招同苏常二郡守登平山堂
作者：黄定文
朝代：清

平山燕集追前辈，胜日登临五马齐。鸟破夕阳天远近，水分青草路东西。欲残楼阁犹金碧，过雨花枝半笑啼。问道婪春红芍药，几围金带出招提。
晋松和樗庵先生韵
作者：黄定文
朝代：清

阿育王山古灵窟，奇气独辟天南垂。千年灵秀蕴不发，乃与佛氏留军持。支离老树独高踞，佛塔偶寄冰霜姿。辟如陶令入莲社，一笑不见我与而。横空偃蹇掉头去，臭味安肯联庄施。显神藏用葆灵质，岂若樗散传卮词。樗庵先生古模楷，杖策独与山林期。入山寻松若寻友，苍髯捧手相提携。从游更得未曾有，如读异书神为移。昔从图经见之久，目所未到心先追。谁知闻见总不逮，咫尺不到山灵嗤。坐久凉月出东岭，山风不动龙吟迟。石坛冷落坐未得，寒光自老千年枝。千年游屐几万辈，诗仙诗鬼来无时。都将险语供写照，千颂万偈谁留遗。先生一笑拈霜髭，姓名落落长松知。羊公自与岘山古，俪以湛等宁非痴。圣镫佛火置勿问，岁寒之友斯取斯。
禅陵行
作者：黄定文
朝代：清

浊漉城头北风起，夜闻山阳泣山鬼。曹家寒食汉家坟，翁仲无情堕铅水。当时神州悲陆沈，两京陵墓成荒岑。祠官旧事空投玉，校尉新衔有摸金。征西将军老不死，墓上曹侯竟谁是。虎皮羊质五官郎，抱颈轻狂作天子。岂知刚卯摧金刀，转眼又失当涂高。赤符未绝中兴汉，白石先闻大讨曹。至今日暮行山路，回首铜台复何处。春雨曾传卖履愁，秋声谁觅西陵树。君不见长安石马嘶昭陵，会稽社宇啼冬青。抔土山阳还好在，人间玉碗几飘零。
秋燕
作者：黄定文
朝代：清

萧萧秋影断桥东，斜掠平芜逐转蓬。争似画梁春梦醒，秋千红索海棠风。几番风雨换年华，旧梦还寻王谢家。归去海东双睡稳，绝胜孤雁啄芦花。
秋燕·其一
作者：黄定文
朝代：清

萧萧秋影断桥东，斜掠平芜逐转蓬。争似画梁春梦醒，秋千红索海棠风。
秋燕·其二
作者：黄定文
朝代：清

几番风雨换年华，旧梦还寻王谢家。归去海东双睡稳，绝胜孤雁啄芦花。
陈后山祠
作者：黄定文
朝代：清

诗到穷愁合闭门，茅庐何处吊幽魂。瓣香未肯输坡老，举俗安知爱许浑。秋入候虫吟独苦，春归脱木晚初温。西江宗派当时体，尊酒何人与细论。
龙门
作者：黄定文
朝代：清

石楼伊水曲，秋浦散斜晖。匹马乱流去，冲人双鸟飞。云归樵担重，苔护佛容肥。几日风尘里，山林得暂依。
寇退和友人作
作者：黄定齐
朝代：清

便荷天驱异域魔，风光几似旧山河。回春枯草生机浅，堕地金瓯缺口多。覆辙追思长扼腕，狂涛他指又传讹。鲸移未必来无日，岂不怀归且放歌。
种菜
作者：黄定齐
朝代：清

闭门人敢说英雄，辟得新畦足数弓。抱瓮生涯忘鬓白，御冬心事祝年丰。故侯瓜自夸奇种，寒士家惟守素风。能事到头输老圃，春深犹未供盘菘。
读律
作者：黄定齐
朝代：清

刑惟无刑期，名实法先务。为幻格诪张，作伪惩奸蠹。出入生死悬，辨尤严故误。见律未见囚，律见囚已付。不先律此心，何以论法度。律不外持平，凛凛求其故。律载偶未该，上下穷附比。不于律中求，终难协成轨。律在通其变，疑先析其似。律意全在胸，律文皆渣滓。纲举目自张，体失用何恃。泛言疑从轻，畸轻岂云是。义正本仁育，信立智不违。上下亲疏间，尤指礼为归。咄哉申不害，但矜恣睢威。何者为《孤愤》，说更陋韩非。律学包五德，出彼乃入兹。堂堂复正正，谁似当代规。第云民可由，安得民共知。
读律·其一
作者：黄定齐
朝代：清

刑惟无刑期，名实法先务。为幻格诪张，作伪惩奸蠹。出入生死悬，辨尤严故误。见律未见囚，律见囚已付。不先律此心，何以论法度。律不外持平，凛凛求其故。
读律·其三
作者：黄定齐
朝代：清

义正本仁育，信立智不违。上下亲疏间，尤指礼为归。咄哉申不害，但矜恣睢威。何者为《孤愤》，说更陋韩非。律学包五德，出彼乃入兹。堂堂复正正，谁似当代规。第云民可由，安得民共知。
读律·其二
作者：黄定齐
朝代：清

律载偶未该，上下穷附比。不于律中求，终难协成轨。律在通其变，疑先析其似。律意全在胸，律文皆渣滓。纲举目自张，体失用何恃。泛言疑从轻，畸轻岂云是。
舟望
作者：黄家凤
朝代：清

半山雨气半山晴，江上人家树作城。插遍早秧收尽麦，枝头犹自唤催耕。
南巢晚泊
作者：黄家彝
朝代：清
体裁：七言律诗

轻航千里碧波通，薄暮南巢滞短篷。城郭迷离斜照里，帆樯出没乱流中。湖光似镜涵新月，雁阵冲寒下朔风。遥指芜城应不远，明朝挂席大江东。
暮春客感
作者：黄家彝
朝代：清
体裁：五言律诗

酒醒危楼夜，寒灯独可亲。无知关塞月，偏照别离人。往事随流水，新愁寄暮春。有情应有恨，此恨渺无垠。
凤邑四咏
作者：黄家鼎
朝代：清

劫灰已折旧时城，此地仍留赤嵌名。秋夏潮生晴亦涌，西南风定夜无声。残砖遍野疑霞落，新涨平堤带雨鸣。莫道奔腾犹贯耳，引看海宇正澄清。
凤邑四咏
作者：黄家鼎
朝代：清

猪毛山瀑注成溪，淡淡流泉细细泥。为爱风光浮竹筏，最宜月色映沙堤。石矶鱼影秋波浅，茅店鸡声客路迷。君子交情堪鉴此，更深吟过板桥西。
凤邑四咏
作者：黄家鼎
朝代：清

青阳时节雨潇潇，春到平冈景色饶。一抹轻烟迷凤鼻，几行新翠挂山腰。楼头灯火听偏寂，树里人家望转遥。正好栽桃兼植李，恩承膏泽发新苗。
凤邑四咏
作者：黄家鼎
朝代：清

鲲南天设小琉球，一屿千家水上浮。灿烂晴霞明海市，迷离晓日现蜃楼。绮横平旦飞还驻，名类藩封禁又收。散锦焕文开盛运，孤悬片土亦瀛洲。
厅斋消夏
作者：黄家鼎
朝代：清

重来正与夏相期，地僻衙荒暑不知。为筑崇祠翻祀典，欲增私乘采风诗。方忻事简同山县，渐觉时艰遍海湄。咫尺传闻侔目击，伤心人谱断肠词。苏张游说早空还，上相星轺指马关。国计输金兼割地，儒臣抗疏欲移山。辽阳城郭千旗外，横海楼船一炬间。毕竟将军能胜敌，降书递后尚雍娴。竞传唐俭是奇材，局面翻新自主裁。露布已令神鬼泣，玉书曾见凤麟来。棘门布置成儿戏，木子猖狂本罪魁。痛惜浃辰田海变，天心人事费疑猜。一夜鲸波澳底生，鸡笼天险竟虚名。妖氛明灭连南雅，巨室迁移到上卿。恢复空传新竹县，孤悬难救九芎城。划溪为守何人主，苗栗无端亦棘荆。前车早覆溯澎湖，劲旅能支一战无。裨将望风争偃帜，士民凫水半捐躯。买舟共说元戎巧，念母还怜别驾愚。乙岁刚周重历劫，生灵涂炭独何辜。七鲲门户本深严，况复将军坐蔺廉。狐鼠屏声敛牙爪，鳄鲲延首受刀镰。当地歧处兵嫌薄，昼渐长时饟孰添。无补杞忧勤默祝，欃枪莫射赤嵌尖。
厅斋消夏·其一
作者：黄家鼎
朝代：清

重来正与夏相期，地僻衙荒暑不知。为筑崇祠翻祀典，欲增私乘采风诗。方忻事简同山县，渐觉时艰遍海湄。咫尺传闻侔目击，伤心人谱断肠词。
厅斋消夏·其三
作者：黄家鼎
朝代：清

竞传唐俭是奇材，局面翻新自主裁。露布已令神鬼泣，玉书曾见凤麟来。棘门布置成儿戏，木子猖狂本罪魁。痛惜浃辰田海变，天心人事费疑猜。
厅斋消夏·其二
作者：黄家鼎
朝代：清

苏张游说早空还，上相星轺指马关。国计输金兼割地，儒臣抗疏欲移山。辽阳城郭千旗外，横海楼船一炬间。毕竟将军能胜敌，降书递后尚雍娴。
厅斋消夏·其五
作者：黄家鼎
朝代：清

前车早覆溯澎湖，劲旅能支一战无。裨将望风争偃帜，士民凫水半捐躯。买舟共说元戎巧，念母还怜别驾愚。乙岁刚周重历劫，生灵涂炭独何辜。
厅斋消夏·其六
作者：黄家鼎
朝代：清

七鲲门户本深严，况复将军坐蔺廉。狐鼠屏声敛牙爪，鳄鲲延首受刀镰。当地歧处兵嫌薄，昼渐长时饟孰添。无补杞忧勤默祝，欃枪莫射赤嵌尖。
厅斋消夏·其四
作者：黄家鼎
朝代：清
体裁：七言律诗

一夜鲸波澳底生，鸡笼天险竟虚名。妖氛明灭连南雅，巨室迁移到上卿。恢复空传新竹县，孤悬难救九芎城2。划溪为守何人主，苗栗无端亦棘荆。
厅斋消夏·其四
作者：黄家鼎
朝代：清

一夜鲸波澳底生，鸡笼天险竟虚名。妖氛明灭连南雅，巨室迁移到上卿。恢复空传新竹县，孤悬难救九芎城。划溪为守何人主，苗栗无端亦棘荆。
秋感
作者：黄家鼎
朝代：清

消夏诗成墨未乾，秋风吹动泪阑干。正欣辽左连城返，忽报台中半壁残。墩烬葫芦明野火，山崩八卦落惊湍。云林图画沙莲水，如此膏腴保恐难。扬镳击楫各言归，道有纶音不敢违。去卫袍存由也缊，适齐马媲赤之肥。钓屠韬略传今是，棘霸军容叹昨非。烂额焦头多后至，亏他辛苦出重围。南军苦守过中秋，械尽粮虚似楚囚。火箭已穿鹅卵鼻，霜旗莫蔽凤皇头。谁怜忠义诸罗县，休问荒凉直隶州。昨夜将星潜徙度，郡民浪说尚依刘。时事真教唤奈何，岛民亿兆覆巢窠。两年迁徙恩原厚，九法更张令太苛。男不负身甘葬火，妇知矢节竞投波。忠贞足与牛庄埒，谁谱东宁正气歌。将材漫数大东沟，忠信堪从十室求。末秩竟甘包马革，侯封合让烂羊头。弹飞金铁多摧臂，炮洞心胸尚怒眸。为问三貂先伏法，泉台相见定含羞。皕十三年载版图，一朝轻弃误庸夫。蚍蜉智小偏摇树，虮虱形微善齧肤。人事于今成覆辙，天心何日许还珠。傍观休厌唐衢哭，两世蒙恩此握符。
秋感·其一
作者：黄家鼎
朝代：清

消夏诗成墨未乾，秋风吹动泪阑干。正欣辽左连城返，忽报台中半壁残。墩烬葫芦明野火，山崩八卦落惊湍。云林图画沙莲水，如此膏腴保恐难。
秋感·其三
作者：黄家鼎
朝代：清

南军苦守过中秋，械尽粮虚似楚囚。火箭已穿鹅卵鼻，霜旗莫蔽凤皇头。谁怜忠义诸罗县，休问荒凉直隶州。昨夜将星潜徙度，郡民浪说尚依刘。
秋感·其二
作者：黄家鼎
朝代：清

扬镳击楫各言归，道有纶音不敢违。去卫袍存由也缊，适齐马媲赤之肥。钓屠韬略传今是，棘霸军容叹昨非。烂额焦头多后至，亏他辛苦出重围。
秋感·其五
作者：黄家鼎
朝代：清

将材漫数大东沟，忠信堪从十室求。末秩竟甘包马革，侯封合让烂羊头。弹飞金铁多摧臂，炮洞心胸尚怒眸。为问三貂先伏法，泉台相见定含羞。